Sirene, avijacija, evakuacija: Uzbuna u Litvaniji zbog „nuklearne katastrofe“ - Sputnjik Srbija\n18:39 12.09.2019 (osveženo 19:06 12.09.2019) Preuzmite kraći link\nIz Litvanije stiže nova uzbuna — zbog najavljenog puštanja u rad nuklearne elektrane u Belorusiji, koja se nalazi na svega 40 kilometara od litvanske prestonice, vlasti u Vilnjusu pokreću masovnu vežbu za građane u slučaju potencijalnog curenja radijacije.\nGrad, koji je bio domaćin brojnim filmskim ekipama tokom snimanja popularne televizijske serije „Černobilj“, paniku sa filmskog platna preneo je i među građane. Ne samo da je u planu masovna vežba, već su vlasti Vilnjusa obezbedile skoro milion dolara za kupovinu tableta joda, piše „Blumberg“.\nPored toga, sve što se moglo videti u seriji vlasti Vilnjusa će da ponove u zbilji — tokom vežbi biće aktivirane sirene za obaveštavanje o nuklearnoj opasnosti, svi mobilni pretplatnici dobiće adekvatno obaveštenje na svojim telefonima, biće aktivirane spasilačke ekipe, uključujući i svu raspoloživu avijaciju, a u pojedinim delovima grada sprovodiće se i evakuacija.\nPored mnogobrojnih spasilačkih ekipa, u vežbama će učestvovati i ogroman broj volontera, koji će izigravati žrtve nuklearne katastrofe — prolaziće kroz kompletan program registracije, dobijaće novu i čistu odeću, a potom će biti prebacivani u specijalne centre, kako bi se vršila celokupna neophodna medicinska analiza.\nPrema rečima predstavnika Odeljenja za civilnu zaštitu, koji je zadužen za organizaciju ovih vežbi, Vilnjus nema nameru da „gleda u pasulj“ da li će do potencijalne katastrofe uopšte i doći, već će se unapred pripremiti za nju.\nVežbe će trajati četiri dana i počeće 1. oktobra, a scenario koji će biti uvežbavan je sledeći — na novoizgrađenoj nuklearnoj elektrani u Astravecu dolazi do krupnog kvara, zbog čega se stvara oblak radijacije, koji preti da stigne do Vilnjusa.\nProblem je, ocenjuje „Blumberg“, što se mnogi u Vilnjusu pribojavaju ovakvog crnog scenarija, jer je tokom izgradnje ove elektrane do sada izbilo nekoliko incidenata — tokom izgradnje, od 2012. godine do danas, poginulo je troje ljudi, a velika zabrinutost vlada zbog netransparentnosti prilikom izgradnje, kao i zbog nedovoljnih informacija o posledicama slučajnog pada atomskog jezgra sa dizalice.\nPored toga, Litvanija se žali i da je sama teritorija u Astravecu, gde se nuklearna elektrana nalazi, opasna, budući da je taj deo zemlje označen kao mesto sa „pojačanom seizmičkom aktivnošću“, te da u slučaju curenja radijacije posledice može da oseti čak 2,8 miliona ljudi.\nMeđutim, prema rečima Aleksandra Uvarova, stručnjaka za energetiku i direktora centra „Atom-info“, situacija po pitanju seizmičke aktivnosti tog zemljišta je u najmanju ruku — zabavna. Kako kaže — sve je to počelo još u sovjetsko doba kada je neki istoričar pronašao članak u kojem jedna žena tvrdi kako je ovde došlo do zemljotresa jačine sedam stepeni Rihterove skale.\nKako kaže — ona se pozivala na vlasnika neke farme, kome je njegov radnik ispričao da nije došao na posao, jer se ispred njega „pocepala zemlja“, a u realnosti bi pre bilo da se on jednostavno napio i zato nije došao, dok mu je zemljotres poslužio kao izgovor. Ali, u istorijskim knjigama ostalo je zabeleženo da je došlo do zemljotresa, iako nikakvih tragova nije bilo.\n„Ako to i jeste tačno, onda je to bio jedan poprilično snažan zemljotres, koji je pogodio samo jedan mali zaselak. Šalu na stranu, zasigurno tvrdim da su tokom projektovanja ove nuklearne elektrane uzeti u obzir svi podaci o zemljotresima koji su se dešavali na ovom području, što omogućava da se osigura bezbednost nuklearne elektrane, čak i ako dođe do takve situacije“, dodaje Uvarova.\nImajući u vidu da će prva tura energenata u ovu novu nuklearnu elektranu stići već 1. oktobra, Litvanija je već počela sa praćenjem nivoa radijacije duž granice sa Belorusijom i u reci koja prolazi kroz Atrovec, budući da se ta voda koristi za piće, te da bi, u slučaju curenja radijacije, bez pijaće vode ostalo 540.000 ljudi.\nLitvanija se odavno žalila Evropi po tom pitanju — ne samo na trusno područje gde se elektrana nalazi, već zbog toga što je izgrađena na udaljenosti od svega 40 kilometara od velikog grada, iako je nakon incidenta sa Fukušimom 2011. godine izdata međunarodna preporuka da se stopiraju izgradnje svih takvih objekata na udaljenosti manjoj od 100 kilometara od velikih gradova.\nMeđutim, uprkos brojnim upozorenjima iz Litvanije, susedna Belorusije demantuje litvanske vlasti, navodeći da ne postoji ni jedan problem sa izgradnjom elektrane, kao i da bezbednost građana ni na koji način nije ugrožena.\nInače, treba imati u vidu da će u ovoj nuklearnoj elektrani biti puštena u rad dva reaktora kapaciteta 2.400 megavata, koje gradi ruska kompanija za nuklearnu energiju „Rosatom“, a ona već gradi slične elektrane u Finskoj, Turskoj i Kini. Pored toga — Rusija je u ovu elektranu uložila 11 milijardi dolara u vidu kredita Belorusiji, a Moskva će za ovu elektranu biti i jedini dobavljač energenata.


Green Fest 2018 – ’Plastika nije igračka. Promeni igru’ - Agro TV\nOd 13. do 16. novembra u Domu omladine Beograda biće održan međunarodni festival zelene kulture Green Fest pod sloganom ’Plastika nije igračka. Promeni igru!’.\nTakođe, biće održan program obuke za mlade novinare „Ekološki otisak medija – trendovi i tendencije“. Pored toga, biće održano i oko 20 radionica i predavanja za učenike osnovne i srednje škole.\nSvečano otvaranje festivala je zakazano za 13. novembar u 20 časova, u velikoj sali Doma omladine Beograda, posle čega sledi premijerna projekcija višestruko nagrađivanog filma „Riverblue: Da li moda može da spase Planetu?„ reditelja Dejvida Ilvrajda i Rodžera Vilijamsa.\nFoto: Green Fest, Pixabay


Glasgow koma skala - Zdravlje\nHomeNeurologijaGlasgow koma skala\nOtvaranje očiju Motorne reakcije Govorne funkcije\nspontano 4 Izvršava nalog 6 Spontan govor 5\npo nalogu 3 Izvršava ciljanu radnju 5 Konfuzan govor 4\nna bol 2 Pokret povlačenja 4 Nerazumljive riječi 3\nnema odgovora 1 Fleksija 3 Nerazumljivi glasovi 2\nEkstenzija 2 Nemogućnost govora 1\nnajveći zbir poena 15\nnajmanji zbir poena 3\nPostoje tri vrste oštećenja (lezija) koja dovode do poremećaja budnog stanja:\n• strukturalne lezije izvan moždanog stabla, koje ga sekundarno oštećuju kompresijom (mehanizam hernijacije),\n• strukturalne lezije unutar moždanog stabla, koje direktno oštećuju retikularnu formaciju,\n• difuzna metabolična i toksična oštećenja mozga u cjelini (obje moždane hemisfere i moždano stablo).\nAko pacijent izađe iz kome ima potpunu amneziju za taj period. Procjena težine poremećaja svijesti se može raditi i posebnim skalama (kvantifikacija težine poremećaja)\nPrema Glasgow koma skali (GCS), svi pacijenti sa zbirom manjim od sedam su u stanju kome.\nSkala je lako primjenljiva i veoma pogodna za praćenje stanja pacijenta u nekom datom vremenu, a može je raditi i srednje medicinsko osoblje. GCS dobro odreduje nivo svijesti, ali nedovoljno dubinu kome (vrijednosti od 7 do 3 su sva stanja kome), značaj moždanog trpljenja i posebno intenzitet aksijalnog trpljenja (trpljenja osovine: diencefalon – moždano stablo).\nPrognosticki protokoli CVI-a


Odgovor: Krivični zakonik1 ne poznaje delo prinudni brak kao posebno krivično delo na način kako je predviđeno Konvencijom. Ipak, odredbe nekih od inkriminisanih krivičnih dela mogle bi biti primenljive i na ove slučajeve. Nije bilo promene zakonskih određena u 2015. godini.\nUkoliko je reč o punoletnoj osobi koja se prisiljava na brak, osnov krivičnopravne zaštite mogao bi se naći u krivičnom delu prinuda i kada je u pitanju delo učinjeno van teritorije države boravišta žrtve, eventualno otmice. Shodno tome, i prinuda na brak (kao neželjeno činjenje) bila bi obuhvaćena ovom vrstom zaštite.\nKada je reč o maloletnim licima kao žrtvama prinudnog braka, moguće je primeniti odredbe zakona o krivičnom delu zapuštanje i zlostavljanje maloletnog lica (čl. 193, st. 2). Prinuda na brak mogla bi biti obuhvaćena radnjom opisanom kao navođenje na vršenje drugih radnji koje su štetne za njegov razvoj. Međutim, zakonodavac se opredelio da uz ovu radnju usvoji dodatni uslov – postojanje koristoljubljive namere. U slučajevima izostanka ovog motiva postavlja se pitanje postojanja dela. Ipak, za razliku od prinude, ovde bi se moglo reći da krivično delo postoji i bez ostvarenja posledice (u ovom slučaju sklapanja braka). Poslednje navedenom radnjom izvršenja, inkriminisano je navođenje iz koristoljublja na vršenje drugih radnji koje su štetne za razvoj deteta.\nSlično je i sa krivičnim delom trgovina ljudima. Prema zakonskoj definiciji, krivično delo trgovina ljudima (čl. 388) čini onaj ko silom ili pretnjom, dovođenjem u zabludu ili održavanjem u zabludi, zloupotrebom ovlašćenja, poverenja, odnosa zavisnosti, teških prilika drugog, zadržavanjem ličnih isprava ili davanjem ili primanjem novca ili druge koristi, vrbuje, prevozi, prebacuje, predaje, prodaje, kupuje, posreduje u prodaji, sakriva ili drži drugo lice, a u cilju eksploatacije njegovog rada, prinudnog rada, vršenja krivičnih dela, prostitucije ili druge vrste seksualne eksploatacije, prosjačenja, upotrebe u pornografske svrhe, uspostavljanja ropskog ili njemu sličnog odnosa, radi oduzimanja organa ili dela tela ili radi korišćenja u oružanim sukobima, za šta je zaprećena kazna zatvora od tri do dvanaest godina (stav 1). Za delo iz stava 1 učinjeno prema maloletnom licu učinilac će se kazniti kaznom propisanom za to delo i kad nije upotrebio silu, pretnju ili neki drugi od navedenih načina izvršenja (stav 2). Ako je delo iz stava 1 učinjeno prema maloletnom licu, učinilac će se kazniti zatvorom najmanje pet godina (stav 3). Ovo krivično delo može pružiti osnov zaštite i za slučajeve prinude na brak, ali zahteva ispunjenje dodatnog uslova – njen konačni cilj je eksploatacija žrtve (seksualne, radne, prosjačenja, vršenja krivičnih dela). Kada je reč o delu trgovina ljudima, nije neophodno da je došlo do zaključenja braka, već je dovoljna namera.\nU odnosu na delo prinude na brak kako je to definisano članom 37, st. 2, Konvencije, mogle bi se, pored krivičnog dela trgovina ljudima primeniti i odredbe krivičnog dela otmica (čl. 134).\nDetaljnije o zakonskim određenjima videti u Studiji 2014.\nOdgovor: Izveštaj Republičkog zavoda za statistiku2 sadrži sledeće podatke koji se odnose na broj prijavljenih, optuženih i osuđenih lica u 2014. godini. Broj prijavljenih lica za krivično delo otmica – 23 lica, jedno ženskog pola, odbačeno je 5 prijava, a nije bilo obustavljenih postupaka. U istoj godini za ovo delo je optuženo 37 punoletnih lica, od kojih dve žena (5,4%), proglašeno je krivim 9 lica, od kojih 2 žene (6,9%), a zatvorskom kaznom je kažnjeno 27 punoletnih lica. Za delo zlostavljanje i zapuštanje maloletnog lica prijavljeno je 105 punoletnih lica, od kojih je 59 (56,2%) osoba bilo ženskog pola, odbačeno je 66 prijava i nije bilo obustava. U istoj godini za ovo krivično delo je optuženo 57 punoletnih lica, od toga 31 osoba ženskog pola (54,4%), a proglašeno krivim 43 osobe (75,4%). Među osuđenim osobama bilo je 23 žene (53,5%), a zatvorskom kaznom je osuđeno 12 punoletnih lica. Za delo trgovina ljudima prijavljeno je 21 punoletna osoba, od toga dve žene. U istoj godini je za ovo delo optuženo 35 punoletnih lica, od čega 10 žena (28,6%), a proglašeno krivim 17 punoletnih lica. Među osuđenim je bilo 2 žene (11,8%), a kaznu zatvora je dobilo 16 od 17 punoletnih lica.\nOdgovor: Sva dela se gone po službenoj dužnosti.


Kurs i obuka - umetnost i veštine pregovaranja - Audio verzija\nMnogima je prva asocijacija na pregovaranje vezana za poslovnu sferu, ali ne treba izgubiti iz vida činjenicu da postoje i mnogobrojne situacije u svakodnevnom životu koje zahtevaju razvijene pregovaračke veštine. Naravno, umetnost i veštine pregovaranja se najčešće primenjuju prilikom poslovnih sastanaka i, uglavnom sklapanja novih poslova.\nSvako ko je zaposlen u oblasti prodaje, te je u direktnoj vezi sa potencijalnim kupcima bi svakako trebalo da razvije veštine pregovaranja, a kako bi ispunio osnovni cilj svog radnog mesta. Isto tako, odlično razvijene pomenute veštine svakako moraju imati i one osobe koje su zaposlene u službi marketinga, a posebno one koje su deo menadžerskog tima neke kompanije, te svako ko ima obavezu da određeni proizvod ili uslugu plasira, odnosno onaj ko je zaposlen u sektoru nabavke konkretne kompanije, ali i osobe koje su zadužene za rukovođenje sektorom ljudskih resursa i generalno, svako ko želi da usavrši pregovaračke veštine, te stekne znanja koja će im omogućiti poboljšanje umetnosti pregovaranja.\nA upravo svima njima i jeste namenjena specijalizovana obuka i kurs - umetnost i veštine pregovaranja, koja se tokom godine organizuje u celoj zemlji, to jest u svakom gradu u kome Akademija Oxford ima otvorenu poslovnicu.\nOčekuje se da se zainteresovani prijave kada god im odgovara i to ili preko mejla, odnosno lično u jednoj od poslovnica ili preko broja telefona. Podrazumeva se da će zainteresovani polaznici u mejlu svakako navesti i u kom gradu bi im najviše odgovaralo da bude organizovan kurs i obuka - umetnost i veštine pregovaranja.\nŠta izučava kurs i obuka - umetnost i veštine pregovaranja?\nNaglašavamo da su profesori koji imaju višegodišnje iskustvo u oblasti marketinga i prodaje, te u prenošenju stečenih znanja, sa puno pažnje osmislili nastavni program prema kome se pomenuti kurs odvija. Iako je fokus stavljen na savladavanje osnova veština pregovaranja, polaznici će imati prilike da se upoznaju i sa osobinama koje bi trebalo da razviju kako bi se smatrali zaista uspešnim pregovaračima.\nTakođe, predavači će im ukazati i na određene vežbe koje bi trebalo da redovono primenjuju, a kako bi uočene propuste ispravili na najlakši mogući način.\nOsnovni cilj koji obuka i kurs - umetnost i veštine pregovaranja ima jeste da svi prisutni po završetku pohađanja nastave mogu u praksi da primene znanja koja steknu, te da razviju sve osobine koje će im biti od velike koristi prilikom vođenja pregovora, a generalno i u svakodnevnoj komunikaciji i to kako u poslovnoj sferi, tako i u privatnom životu.\nUzevši u obzir da teorijska znanja koja obrađuje kurs i obuka - umetnost i veštine pregovaranja nemaju, praktično nikakvu vrednost dok se ne primene u praksi, to će i nastava biti usmerena velikim delom na simulaciju određenih situacija. Samim tim će biti ispunjen i osnovni cilj ovakvog kursa, jer će svaki polaznik pojedinačno moći da primeni znanja koja stekne za vreme trajanja predavanja, ali će isto tako moći i na licu mesta da ispravi sve greške koje i on sam, ali i ostali prisutni, te profesor budu primetili.\nBez obzira u kom domenu da neko vodi pregovore, važno je da se adekvatno pripremi, to jest da svoju pažnju fokusira na prikupljanje validnih informacija o svom sagovorniku i o njegovom poslovanju, to jest o kompaniji u kojoj je sagovornik zaposlen. Upravo to i jeste prva veština koju će polaznici da savladaju za vreme trajanja ovog kursa, stim da će predavači sve prisutne upoznati i sa načinima koji se preporučuju kao najbolji za prikupljanje informacija. Nakon toga će savladati i ostale veštine koje su izuzetno bitne, tako da obuka i kurs - umetnost i veštine pregovaranja podrazumeva i savladavanje one koja je vezana za donošenje odluka, a zatim se upoznaju i sa konkretnim postupkom vođenja razgovora, a u smislu da savladavaju različite tehnike koje se odnose na uveravanje sagovornika, te posredno uticanje na njihovo mišljenje. Pošto budu bili upoznati i sa osmišljavanjem strategije pregovaranja u konkretnom slučaju, svi prisutni će biti u prilici i da se upoznaju sa pravilnim načinom primene konkretne strategije.\nBiće reči i o određenim specifičnim situacijama, a koje mogu da budu okarakterisane kao vrlo teške, tako da će profesori ukazati svim polaznicima na koji način je potrebno prilagoditi se baš takvim situacijama i kako treba voditi pregovore ako se ona eventualno dogodi. Svakako će ih upoznati i sa osnovnim pravilima poslovne etike kojih oni moraju da se pridržavaju, ukoliko zaista žele da postanu uspešni u ovom domenu.\nA upoznaće ih i sa onim tehnikama koje važe za takozvane „prljave“, tako da će znati na koji način da ih prepoznaju kod sagovornika, te kako bi trebalo da reaguju u tim situacijama.\nUkoliko želite da zaista postanete uspešni i u ovoj oblasti, bez obzira da li ste zainteresovani za primenu stečenih znanja u privatnoj ili poslovnoj sferi, obuka i kurs - umetnost i veštine pregovaranja je baš vama namenjena! Kontaktirajte našu najbližu poslovnicu već sada i raspitajte se o detaljima!\nKada i gde se održava kurs i obuka - umetnost i veštine pregovaranja?\nSamo od toga šta odluči svaki pojedinačni polaznik će zavisiti i termini održavanja nastave, ali i mesto. Naime, obuka i kurs - umetnost i veštine pregovaranja se organizuje dvojako, odnosno polaznik vrši odabir između pohađanja nastave preko interneta, to jest online i praćenja predavanja u okviru prostorija bilo koje poslovnice organizatora.\nTek kada bude izabrao mesto, to jest način održavanja nastave, on ima mogućnost izbora između individualne, grupne ili poluindividualne obuke. Tačnije, bira da li želi da pomenuti kurs prati samostalno, u grupi ili u paru, tako da od toga umnogome zavisi i datum početka i termini, te dinamika.\nKada se organizuje individualni ili poluindividualni kurs i obuka - umetnost i veštine pregovaranja i to ili u našim poslovnicama ili putem virtuelnih učionica (online), svaki polaznik stiče pravo da definiše datum njenog početka, kao i termine i to sa onim profesorom čija je dužnost da vodi pomenuti kurs. Ali, ako izabere da ovu obuku prati u grupi, prvo je obavezan da sačeka kreiranje grupe, a što podrazumeva prijavljivanje najmanje 4 osobe koje žele da pohađaju baš taj tip kursa. Isto tako je njegova dužnost da prihvati i jasno definisane termine, koje određuje organizator, ali i da se prilagodi unapred utvrđenoj dinamici.\nKako je u pitanju obuka koja je prvenstveno namenjena osobama koje su zaposlene na konkretnim pozicijama u okviru neke kompanije, to Akademija Oxford izlazi u susret i zahtevima kompanija koje su zainteresovane da obuka i kurs - umetnost i veštine pregovaranja bude organizovana u njenim prostorijama, a za određeni broj zaposlenih.\nPo kom principu se organizuje obuka i kurs - umetnost i veštine pregovaranja?\nOsnovni princip rpema kome se kurs i obuka - umetnost i veštine pregovaranja organizuje podrazumeva nastavu u prostorijama poslovnica Akademije Oxford i preko interneta, a tada polaznici predavanja prate preko specijalne platforme, odnosno putem virtuelnih učionica.\nNačin organizovanja ovog kursa je istovetan u oba slučaja, te podrazumeva kako individualni pristup, tako i rad u grupama, ali i u paru, što odgovara pravilima poluindividualne nastave.\nO tačnom datumu početka grupne obuke će svaki prijavljeni da bude obavešten kada se bude zvanično ispunio osnovni uslov, a što podrazumeva da se oformi grupa od najmanje četvoro zainteresovanih za pohađanje te vrste nastave. Kada se organizuje grupna obuka i kurs - umetnost i veštine pregovaranja, polaznici su dužni da se pridržavaju dinamike i termina koje uvek određuje organizator.\nAko neki polaznik bude izabrao poluindividualni ili individualni kurs, trebalo bi da se o svim prethodno pomenutim detaljima (datum početka, dinamika, termini) lično dogovori sa ovlašćenim predavačem.\nKompanija koja želi da kurs i obuka - umetnost i veštine pregovaranja bude organizovana za njene zaposlene bi trebalo da svoje zahteve iznese ovlašćenom licu Akademije Oxford, jer postoji mogućnost da se pomenuti kurs sprovede i u njenim prostorijama i to prema principu koji će usaglasiti ovlašćena lica konkretne kompanije i organizatora navedene obuke.\nKoliko traje kurs i obuka - umetnost i veštine pregovaranja?\nUkupno 8 radnih sati je određeno da traje obuka i kurs - umetnost i veštine pregovaranja. Kada se ova jednodnevna obuka sprovodi u formi grupne, organizator će obavestiti sve prijavljene o tačnom terminu njenog održavanja, kao i o dinamici, ali je uobičajeno da za vreme trajanja nastave polaznici imaju i dve kraće pauze.\nA ako se prijavljeni bude odlučio za poluindividualnu ili individualnu obuku, on će datum njenog održavanja, odnosno termine, ali i dinamiku da precizira prethodno sa profesorom.\nUvod i pripreme za pregovaranje\nKomunikacija: Vođenje razgovora\nGreške pri pregovaranju i kako ih izbeći\nIndividualna nastava: 10,000 RSD\nPoluindividualna nastava: 8,000 RSD po polazniku\nGrupna nastva: 5,000 RSD po polazniku\nSpisak gradova - umetnost i veštine pregovaranja


(FOTO) OVO JE SRPKINJA KOJA JE UBIJENA U NEMAČKOJ! Usmrtio je pre nedelju dana, a ONDA JOJ OTEO ĆERKU?! - Informer\nInformer.rs/Kurir | 17. 06. 2020.\n(FOTO) OVO JE SRPKINJA KOJA JE UBIJENA U NEMAČKOJ! Usmrtio je pre nedelju dana, a ONDA JOJ OTEO ĆERKU?!\n- Osumnjičeni je sredinom maja izašao iz zatvora, u kome je bio pet nedelja. Nakon izlaska na slobodu, kako se sumnja, počinio je još jedno krivično delo i policija je zato tragala za njim. Tokom potrage, istražitelji su došli do informacije da je begunac bio u emotivnoj vezi sa Violetom R. U ponedeljak oko 11 sati upali su u njen stan, ali su tamo, umesto osumnjičenog, pronašli leš njegove bivše devojke. Na telu su bili vidljivi tragovi nasilja, zbog čega se veruje da je u pitanju zločin - preneli su lokalni mediji detalje iz istrage.\nPrema rečima izvora iz istrage, sumnja se da je žena ubijena još pre nedelju dana, a prava drama je nastala kada su policajci saznali da je Violeta R. iz prethodne veze imala trogodišnju ćerku.\n- Dete nije nađeno u stanu, pa je potraga za njim odmah pokrenuta. Policija je vrlo brzo došla do informacija da bi Violetin bivši dečko mogao da bude povezan sa ubistvom, ali i nestankom devojčice - kaže izvor i dodaje da je osumnjičeni muškarac, čiji identitet nemačka policija nije saopštila, uhapšen dan nakon pronalaska tela u jednom stanu Izerlonu.\n- Sa njim je bila i ćerka žrtve. Na sreću, ona nije povređena. Pretpostavlja se da je osumnjičeni ubio Violetu, i to dok je devojčica bila u stanu. Osumnjičeni je, kako se pretpostavlja, poveo dete sa sobom, a mrtvu ženu je zaključao u stanu - preneli su mediji i dodali da su preplašenu devojčicu pregledali lekari. Komšije ubijene Srpkinje rekle su za nemačke medije da su šokirane zločinom. - Znamo da je on nedavno izašao iz zatvora, a da je ona živela u ovom stanu - rekao je komšija.\nPolicija Nemačka les telo Violeta Srpkinja ubijena u nemačkoj\nPOLICIJA NAIŠLA NA JEZIV PRIZOR U ŠUMI KOD ŽELEZNIKA! Pronađen LEŠ u fazi raspadanja, NEMOGUĆE JE BILO UTVRDITI POL!\nOna 38 godina, sa detetom od 3 godine a "dečko" joj kriminalac od 24 godine ... svaki komentar je suvišan\nNije ona srpkinja već albanka


Masaža za trudnice | Centar za masazu ZEN\nPočetna / Masaža za trudnice\nDrugo stanje žene, je svakako jedno od najposebnijih perioda života. Ono iako nosi puno radosti, ima i izazove koji se najviše odnose na telo (dodatni teret koji opterećuje ligamente i mišiće) i um (napetost i promena raspoloženja).\nMasaža je jako poželjna i primenljiva u toku trudnoće. Ona pomaže da umiri stress i napetost koja se nagomilava u telu, i na taj način pruža emotivnu i fizičku podršku. Pre izvođenja masaže, moramo znati na koji način je pozicioniranje klijentkinje najudobnije, kako se konsultacija pre masaže modifikuje, na koji način opustiti specifičnu grupu mišića, i naravno učiniti celokupni doživljaj relaksirajućim.\nZa sve medicinske radnike i studente koji žele da unaprede svoje znanje, za terapeute masaže, fizioterapeute i kozmetičare.\nVreme održavanja kursa:\n28. jul 2019. i 04. avgust 2019. godine\nPo završetku kursa organizuje se polaganje koje obuhvata teorijsku i praktičnu proveru.\nTeme koje će biti obuhvaćene kursom:\nVodič kroz svako tromesečje trudnoće i značaj masaže u svakom pojedinačno\nTehnika prenatalne masaže\nPozicioniranje tela i neophodna oprema\nDozvoljeni preparati za tretman\nKonsultacija pre masaže\nAnatomija i fiziologija tela trudnice\nPraktično izvođenje masaže na celo telo trudnice\nZnačaj masaže u trudnoći\n14.900 RSD po polazniku\nZa uplaćeni depozit u iznosu od 10.000 RSD do 5.5.2019. ostvarujete popust od 2.000 RSD.\nU cenu je obuhvaćena nastava, literatura, sertifikat i polaganje.\nNa našoj recepciji, svakog radnog dana 10-22h, subotom 10-20h i nedeljom 12-20h. Depozit u iznosu od 4.000 RSD će vam sačuvati mesto na kursu, a ostatak novca možete uplatiti najkasnije do 20. maja.\nKristina Jovčić, dugogodišnji terapeut i predavač medicinske masaže. Član australijske asocijacije medicinskih terapeuta. Sertifikovana za primenu masaže kod klijenata sa kancerom, masažu trudnica i majofascijalne tehnike. Član svetske federacije masera.\nImate pitanja? Ostavite nam svoje podatke i kontaktiraćemo Vas s tim u vezi.\nHvala na upućenoj poruci. Uskoro ćete čuti od nas!\nDopada Vam se? Podelite sa prijateljima…


PressReader - Blic: 2018-11-30 - Može li Zapad da urazumi Prištinu\nMože li Zapad da urazumi Prištinu\nUPRKOS REAKCIJAMA SAD I EU SUMANUTE TARIFE\nBlic - 2018-11-30 - TEMA DANA - mihailo jovićević\nDeveti dan od uvođenja taksi od 100 odsto na srpsku robu koja dolazi na KIM pritisci na Prištinu se povećavaju: pozivima na ukidanje nerazumnih mera juče se pridružila i Angela Merkel, ali osim Nemačke i EU i SAD moraju da pojačaju pritisak, kažu analitičari.\nNedugo nakon što je juče Federika Mogerini, visoka predstavnica EU za spoljnu politiku, završila razgovor sa predsednikom tzv. Kosova Hašimom Tačijem (u kom ga je pozvala da bez odlaganja ukine nerazumne takse na srpske proizvode), oglasio se Tačijev savetnik Avni Arifi.\n- Iznenađen sam tolikim angažovanjem i emocijama kojima šefica evropske diplomatije štiti srpske interese napisao je Arifi, i dodao da bi voleo da su se Mogerinijeva i njen tim mobilisali u primeni Energetskog sporazuma na način na koji su se mobilisali u ukidanju takse. Poruka Mogerinijeve u Srbiji je primljena sa odobravanjem, u Prištini sa gunđanjem, ali takse su ostale iste.\nUTICAJ MERKELOVE Talas pritisaka u pravcu Prištine (osim EU, oglasio se i američki državni sekretar Majk Pompeo) dobio je juče dodatni zamajac nakon što je Štefan Zajbert, portparol vlade Angele Merkel, pozvao albanske lidere da okončaju trgovinski rat sa Srbijom i rekao da vlada u Berlinu ima nultu toleranciju za carine od 100 odsto. Desant na Prištinu jača, ali da li Zapad uopšte ima snagu da urazumi vladu Ramuša Haradinaja?\nTrebalo bi da ima, smatra doktorand Fakulteta političkih nauka Boban Stojanović.\n- Očigledno je da ne postoji osoba na svetu koja može da opravda ovakvu odluku, nije dobro ni za Albance ni za Srbe. Evropska unija ima mehanizme da pritisne Prištinu, pogotovo u kontekstu pregovora o pridruživanju Uniji, konkretno vizne liberalizacije. Takse bi, dakle, mogle biti tema sledeći put kada se bude raspravljalo o slobodnom putovanju građana Kosova - kaže Stojanović. Mehanizmi EU osim za viznu liberalizaciju i u drugim sferama mogu značajno otežati poziciju Prištine.\nFAKTOR VAŠINGTON Osim formalnih mehanizama, glavnu ulogu u ukidanju taksi imaće diplomatija koja se dešava iza zatvorenih vrata.\n- U tom delu prednjačiće SAD i Nemačka. Oni bi mogli da pritisnu Prištinu da napravi kompromis, jer ovo je zaista anticivilizacijska odluka. Istina, Srbija je najavila tužbu CEFTA-I i moguće je da će to biti neki okvir u kom će Priština biti\nPRIŠTINA ZA SADA ODOLEVA PRITISCIMA - IZGLEDA I DA SE STAVOVI HARADINAJA I TAČIJA RAZLIKUJU\nprinuđena da se povuče, ali neformalni pritisci ostaju jako bitni - kaže Stojanović. Dragan Đukanović, potpredsednik Instituta za spoljnu politiku, takođe smatra da je odluka o taksama na duge staze neodrživa, ali misli da će glavnu ulogu u ukidanju imati Vašington.\n- EU se već jasno odredila po ovom pitanju, ali ipak SAD u većoj meri može da utiče na Prištinu. To će biti ključni uticaj - kaže Đukanović.\nSUKOB TAČI-HARADINAJ Ako bismo se na kraju vratili korak unazad i zapitali zbog čega je uopšte došlo do ovako ekstremne odluke prištinskih vlasti, moguće je da bismo se odmakli vratili u domen partikularnih interesa albanskih lidera. Ukratko, da li je odluka o taksama poruka Haradinaja Tačiju: bez mene nema pomaka u razgovorima sa Beogradom.\n- Blokada u Interpolu je, makar zvanično, bila povod za reakciju Prištine, ali odnos kosovskog premije-\nra i predsednika je takođe bitna stavka. Tači je taj koji neposredno pregovora, ali Haradinaj u svojim rukama ima izvršnu vlast i ovim potezom je možda hteo da se uključi u pregovore u kojima je do sada bio zanemaren. Taj prištinski disbalans ne postoji u Srbiji - kaže Boban Stojanović.\nhoće li haradinaj konačno povući štetnu odluku pod pritiskom svetskih lidera?


Auto slalom trka u Istočnom Sarajevu\nNakon što je prošlog vikenda u Jajcu održano prvo ovogodišnje takmičenje u disciplini A09 - 3. Auto slalom "Plivska jezera", ovog vikenda ova, po mnogima najinteresantnija disciplina, seli se u Istočno Sarajevo.\nOva trka se boduje za Šampionat Bosne i Hercegovine (SAMS BIH) i za Otvoreno prvenstvo Republike Srpske (SAMS RS). Organizator trke je Auto-karting klub „Magnum“ iz Istočnog Sarajeva.\nTrka se organizuje u okviru obilježavanja manifestacije "4. avgust", a voziće se magistralnim putem od mosta u Vojkovićima do mosta u Krupcu. Pripreme su počele već oko 7:30, a planirano je da dio magistralnog puta bude zatvoren već od 9:00.\nPublika će moći da uživa u sve kvalitetnijim vožnjama u ovoj veoma zahtjevnoj ali i jako interesantnoj disciplini.\nSvoje nastupe do sada su prijavili vozači iz AK Garage 78 Banjaluka, AMKK Leotar, AK Magnum I. Sarajevo, SAK Komotin Jajce, SAK SPARK Tuzla, AMSU Fanatik, AMD Laktaši, AKK Profesional i mnogi drugi.\nPo onome što je viđeno na prošlom slalomu u Jajcu, najveća borba se očekuje u klasi 4, dok će u klasi 6 biti veoma zanimljiv dvoboj Đorđa Sekulovića (Renault Clio Sport - AK Garage78) i Aleksandra Tadića (Mini Cooper S - SAK Komotin Jajce).\nVremena koja su ostvarili vozači možete pratiti putem linka: http://www.live.timing.ba/\nPogledajte kako je sve to izgledalo u Jajcu:


Sokolski dom, historijski spomenik\nIstorijska građevina – Sokolski dom u Banjoj Luci proglašava se nacionalnim spomenikom Bosne i Hercegovine (u daljem tekstu: nacionalni spomenik).\nNacionalni spomenik sačinjava objekat Sokolskog doma sa pratećim sportskim terenima.\nNacionalni spomenik se nalazi na prostoru označenom kao k.č. 2962, k.o. Banja Luka VII (novi premjer), što odgovara k.č. 20/3 i 20/4 (stari premjer), posjedovni list broj 2361/2, Grad Banja Luka, Republika Srpska, Bosna i Hercegovina.\nNa nacionalni spomenik primjenjuju se mjere zaštite utvrđene Zakonom o sprovođenju odluka Komisije za zaštitu nacionalnih spomenika ustanovljene u skladu sa Aneksom 8 Opšteg okvirnog sporazuma za mir u Bosni i Hercegovini (“Službeni glasnik Republike Srpske”, br. 9/02, 70/06 i 64/08).\n- dozvoljeni su isključivo konzervatorsko-restauratorski radovi, uključujući i radove na tekućem održavanju i prezentaciji spomenika, uz odobrenje ministarstva nadležnog za prostorno uređenje Republike Srpske (u daljem tekstu: nadležno ministarstvo) i stručno nadziranje nadležne službe zaštite nasljeđa na nivou Republike Srpske (u daljem tekstu: nadležna služba zaštite);\n- dozvoljeno je obavljanje radova na infrastrukturi isključivo uz odobrenje nadležnog ministarstva i stručno mišljenje nadležne službe zaštite;\n- nije dozvoljena promjena stilskih karakteristika objekta uklanjanjem ili dodavanjem pojedinih dekorativnih elemenata i arhitektonskih detalja (kamene i druge plastike, vijenaca i sl.), osim u slučaju vraćanja autentičnih elemenata;\n- nije dozvoljeno mijenjanje vertikalnih i horizontalnih gabarita objekta;\n- izraditi plan održavanja objekta;\n- izvršiti istražne radove kojima će se utvrditi izvorna boja fasade.\nRadi hitne zaštite nacionalnog spomenika, potrebno je preduzeti mjere koje podrazumijevaju saniranje uzroka koji dovode do pojave podzemne vode koja oštećuje fasadu i podrumsku etažu.\nOva odluka dostaviće se Vladi Republike Srpske, ministarstvu nadležnom za prostorno uređenje Republike Srpske, nadležnoj službi zaštite nasljeđa na nivou Republike Srpske i opštinskim organima uprave nadležnim za poslove urbanizma i katastra, radi sprovođenja mjera utvrđenih u tač. II - V ove odluke, te nadležnom opštinskom sudu radi upisa u zemljišne knjige.\nNa osnovu članа 2. stav 1. Zakona o sprovođenju odluka Komisije za očuvanje nacionalnih spomenika, ustanovljene u skladu sa Aneksom 8 Opšteg okvirnog sporazuma za mir u Bosni i Hercegovini, “nacionalni spomenik” je dobro koje je Komisija za očuvanje nacionalnih spomenika proglasila nacionalnim spomenikom, u skladu sa čl. V i VI Aneksa 8 Opšteg okvirnog sporazuma za mir u Bosni i Hercegovini, kao i dobra upisana na Privremenu listu nacionalnih spomenika Bosne i Hercegovine („Službeni glasnik BiH“, broj 33/02), sve dok Komisija ne donese konačnu odluku o njihovom statusu, a za šta ne postoji vremensko ograničenje i bez obzira na to da li je za navedeno dobro podnesen zahtjev.\nKomisija za očuvanje nacionalnih spomenika donijela je odluku o stavljanju Sokolske kuće, Banja Luka na Privremenu listu nacionalnih spomenika BiH, pod rednim brojem 7.\nU skladu sa odredbama Zakona, a na osnovu člana V stav 4. Aneksa 8. i člana 35. Poslovnika o radu Komisije za očuvanje nacionalnih spomenika, Komisija je pristupila sprovođenjui postupka za donošenje konačne odluke za proglašenje dobra nacionalnim spomenikom.\nObjekat Sokolskog doma, izgrađen prema projektu beogradskog arhitekte Branka Jovanovića, predstavlja dio planskog poteza objekata izgrađenih u vrijeme Vrbaske banovine u četvrtoj deceniji XX vijeka. Predstavlja eklektički iskaz sa prevlađujućim elementima istoricizma u neovizantijskom maniru. Taj manir je naročito iskazan na ulaznoj fasadi objekta. Naznake načela moderne prisutne su u funkcionalističkoj koncepciji organizacione šeme objekta i tretmanu elemenata ostalih fasada. Njegova namjena u potpunosti poštuje ideju sokolstva, koja osim njegovanja sportskog duha i moralnih vrijednosti ima za cilj održavanje ideje slovenskog, odnosno jugoslovenskog duha.\n- projekat postojećeg stanja preuzet od vlasnika dobra, predsjednika Sokolskog udruženja Banja Luka (sadrži: osnovu podruma, osnovu sprata, staru fotografiju Sokolskog doma i podatke o k.č.);\n- projekat, tj. ''plan Sokolskog doma'' iz 1931. godine, preuzet iz Muzeja Republike Srpske'' (sadrži osnovu prizemlja, prvog i drugog sprata; detalj stepeništa sa presjekom; južna, ulazna fasada; istočna, bočna fasada);\n- prepis iz posjedovnog lista;\n- plan prostorne organizacije;\n- karta valorizacije kulturno-istorijskog nasljeđa;\n- plan parcelacije;\n- podatke o prethodnoj zaštiti dobra;\n- istorijsku, arhitektonsku ili drugu dokumentarnu građu o dobru koja je data u popisu korišćene dokumentacije u okviru ove odluke.\nPrema odredbi člana V stav 2. Aneksa 8. Opšteg okvirnog sporazuma za mir u Bosni i Hercegovini i člana 37. Poslovnika o radu Komisije, prije donošenja konačne odluke o proglašenju dobra nacionalnim spomenikom, Komisija će pružiti mogućnost vlasniku predloženog nacionalnog spomenika, institucijama nadležnim za očuvanje nasljeđa, stručnim i naučnim institucijama, stručnjacima i naučnicima, kao i drugim zainteresovanim licima da iznesu svoje stavove. U skladu s tim, Komisija je dopisima broj: 06.1-35-46/04-4 od 16.06.2008; 02-35.2-2/13-126 od 28.05.2013. godine, zatražila dostavljanje dokumentacije i stavova u vezi sa proglašenjem Sokolskog doma nacionalnim spomenikom od: vlasnika dobra - Grada Banja Luka/ Sokolskog društva Banja Luka(1), Administrativne službe Grada Banja Luka (Kabinet gradonačelnika, Odjeljenje za prostorno uređenje i Odjeljenje za društvene djelatnosti), Ministarstva za prostorno uređenje, građevinarstvo i ekologiju Republike Srpske, Republičkog zavoda za zaštitu kulturno-istorijskog i prirodnog nasljeđa Republike Srpske, Federalnog ministarstva kuture i sporta - Zavoda za zaštitu spomenika, Muzeja Republike Srpske, Republičke uprave za geodetske i imovinsko-pravne poslove, područna jedinica Banja Luka, Arhiva Republike Srpske i Arhiva Bosne i Hercegovine. Od dana stavljanja na Privremenu listu nacionalnih spomenika, Komisiji je dostavljena sljedeća dokumentacija:\n- Dopisom broj 07/1-P-208/04, dana 02.02.2004. Grad Banja Luka, Gradska uprava, obratila se Komisiji i izrazila negativan stav povodom ažurnosti donošenja odluka Komisije i zatražila od Komisije da se u što kraćem roku donesu odluke za sljedeća dobra sa privremene liste ( u obrazloženju stoji '' da bi Skupština Grada u zadatom roku donijela Dugoročni Plan sanacije, revitalizacije i zaštite spomenika kulture sa područja Grada''):\n1. Tvrđava Kastel\n2. Banska palata\n3. Banska zgrada uprave\n4. Hipotekarna banka\n5. Carska kuća\n6. Sokolski dom\n7. Hotel Palas\n8. Gospodska ulica\n9. Ambijentalna cjelina ulice Mladena Stojanovića i Kralja Petra I Karađorđevića\n10. Zgrada Stare željezniče stanice\n11. Stara srpska osnovna škola\n12. Manastir Gomionica\n13. Crkva brvnara Krupa na Vrbasu\n14. Manastir Svetog Ilije - Krupa na Vrbasu\n15. Crkva i samostan otaca trapista\n16. Samostan sestara milosrdinca sa školom\nU prilogu je dostavljen prilog iz regulacionog plana ''Centar- Zapad'', plan prostorne organizacije.\n- Dopisom broj 21.11/952.2984/08, dana 02.02.2009. godine, Republička uprava za geodetske i imovinsko-pravne poslove, područna jedinica Banja Luka, dostavila je dokumentaciju, odnosno:\n- izvod iz posjedovnog lista.\n- Dopisom broj 03-364-1199/13, dana 03.06.2013. godine, Grad Banja Luka, Odjeljenje za prostorno uređenje, dostavio je dokumentaciju, odnosno:\n- podatke o lokaciji objekta sa upisanim brojevima k.č. i k.o.\n- izvod iz Regulacionog plana dijela centralnog područja grada Banje Luke sa sljedećim grafičkim prilozima:\n1. prilog broj 4 – Plan prostorne organizacije\n2. prilog broj 8 – Plan pozicija značajnih objekata urbanog mobilijara sa obuhvatima za konkurse\n3. prilog broj 11a – Plan parcelacije površine\n4. Valorizacija kulturnog nasljeđa\n- Tabela sa prikazom objekata i ambijenata koji su od strane Republičkog zavoda za zaštitu kulturno-istorijskog i prirodnog nasljeđa, valorizovani kao kulturno-istorijsko nasljeđe sa zonama zaštite i mjerama zaštite za navedne objekte.\n- Dopisom broj 19-050-1528/13, dana 13.06.2013. godine, Grad Banja Luka, Kabinet Gradonačelnika, obratili su se Komisiji sa stavom da se ne protive donošenju odluke o proglašenju ''Sokolskog doma'' u Banjoj Luci nacionalnim spomenikom BiH, uz napomenu da se pred Osnovnim sudom u Banjoj Luci vodi parnični postupak po tužbi Grada Banja Luka, radi utvrđivanja prava vlasništva na navedenim nekretninama u korist grada Banja Luka. U prilogu su dostavljeni sljedeći doumenti:\n- Kopija katastarskog plan,\n- Prepis iz posjedovnog lista,\n- Zemljišno-knjižni izvadak.\n- Dopisom broj 01-1150/1-13, dana 24. 07. 2013. godine, Javna ustanova Muzej Republike Srpske, dostavili su plan Sokolskog doma (sadrži: osnovu prizemlja, prvog i drugog sprata; detalj stepeništa sa presjekom; južna, ulazna fasada; istočna, bočna fasada).\n- Dopisom broj 07-40-4-3586-1/13, Federalno ministarstvo kulture i sporta, Zavod za zaštitu spomenika, dostavio je podatak da objekat Sokolskog doma u Banjoj Luci, nije bio upisan u registar nepokretnih spomenika kulture BiH.\n- Dana 04.07.2013. godine izvršen je uvid u dokumentaciju koja se nalazi u Arhivu RS.\n- Dana 04.07.2013. Nebojša Rodić, predsjednik Sokolskog udruženja Banja Luka, dao je na uvid raspoloživu dokumentaciju o Sokolskom domu (sadrži: osnovu podruma, osnovu sprata, staru fotografiju Sokolskog doma i podatke o k.č.).\nObjekat sokolskog doma smješten je u zoni gradskog centra Banje Luke, na uglu bloka koji zahvataju ulica Marije Bursać i ulica Jovana Dučića.\nNacionalni spomenik nalazi u ulici Marije Bursać broj 15, na lokaciji označenoj kao k.č. 2962, k.o. Banja Luka VII (novi premjer), što odgovara k.č. 20/3 i 20/4 (stari premjer), posjedovni list broj 2361/2, Grad Banja Luka, Republika Srpska, Bosna i Hercegovina.\nOrganizacija za fizičko vaspitanje pod nazivom Soko, zasnovana je u Češkoj i prvo društvo osnovao je 16. februara 1862. godine u Pragu Miroslav Tirš. U Ljubljani je 1863. osnovan Južni soko, prvo društvo kod Južnih Slovena. Pokret se vrlo brzo širio: 1866. u SAD; 1870. u Rusiji; 1874. u Zagrebu (Hrvatski sokol); 1890. u Njemačkoj... U Srbiji je 1891. godine osnovano Beogradsko gimnastičko društvo Soko, kao nastavak Beogradskog građanskog društva za gimnastiku i borenje iz 1882. godine. Članovi Sokola u Austrougarskoj u najvećem broju bili su Sloveni, pa je Soko pored sportskog, imao karakter i patriotske organizacije slovenskih naroda pod austrougarskom upravom. Pokret je naročito manifestovan preko svesokolskih sletova. Posle zavođenja šestojanuarske diktature, kralj Aleksandar je naredbom ukinuo organizacije Jugoslovenski soko, Hrvatski sokol, Orao i Srpski soko. Zakonskim dekretom od 5. decembra 1929. godine osnovao je ’’vitešku organizaciju’’ Soko Kraljevine Jugoslavije. Ovakvim nazivom i organizacijom kralj i njegovi sljedbenici željeli su da Soko pored sportske bude i politička organizacija privržena monarhu i njegovoj vladavini.\nPoslije Prvog svjetskog rata, stvaranjem države Srba, Hrvata i Slovenaca, Banja Luka postala je centar Bosanske krajine i sjedište župe, a 1929. godine, poslije administrativne podjele Kraljevine Jugoslavije, i glavno mjesto novoosnovane Vrbaske banovine(3).\nNovoosnovana građanska klasa, sve više usvaja kulturne uticaje po evropskim mjerilima, što se u arhitekturi odražava potrebom za izgradnjom reprezentativnih objekata kuturnog i javnog sadžaja. Osnivanjem Vrbaske banovine, urbanistička stuktura Banje Luke je definisana, sa jasnim komunikacijskim i arhitektonskim odrednicama. Grad se razvija na lijevoj obali Vrbasa, dok je desna strana sa starim orijentalnim čaršijama i naseljima zapostavljena. Gradnju karakteriše zadržavanje podužnog koncepta grada sa postojećim transverzalama(4).\nKoncept grada započet u orijentalnom duhu za vrijeme uprave Osmanskog carstva, preoblikovan u koncept evropskog centra za vrijeme austrougarske okupacije, u periodu Vrbaske banovine dobija nove odlike nacionalnog i regionalnog karaktera. Odnosno, izražene su nacionalne odrednice intrepretacijom vizantijske i srpske srednjovjekovne arhitektonske škole i težnja ka reprezentativnim objektima evropskih stilova, pa grad dobija i prve objekte moderne arhitekture u stilu funkcionalizma i bauhausa.\nPočetak nove graditeljske epohe obilježen je izgradnjom Saborne pravoslavne crkve (1925-1929 godina), na praznom prostoru ispred kafane ''Balkan''(5) u srpskovizantijskom stilu koji se u arhitekturi javlja krajem XIX i početkom XX vijeka(6). Crkva postavljena na platou simetrično riješenog trga, predstavljala je dominantnu poziciju u novoformiranom centru grada i inicirala dalje rješavanje gradskog centra. Centar grada definisan je blokovskom izgradnjom između Druma Kralja Petra I Karađorđevića i Gospodske ulice na koju se dalje nadovezuje ulica Bana Milosavljevića. Ovaj potez, sa naglaskom na Sabornoj crkvi i trg oko nje, sa reprezentativnim objektima glavna je odrednica razvoja grada na koju se nadovezuje ortogonalna ulična mreža gradskih saobraćajnica dajući gradu ortogonalnu blokovsku definiciju.\nOkomito na Carski drum, još za vrijeme austrougarske uprave probijena je ulica koja danas nosi naziv Marije Bursać. Na kraju ulice 1933. godine započeta je gradnja objekta za potrebe Sokolskog društva, pod nazivom ''Sokolski dom Kralja Petra I Ujedinitelja''. Objekat odlikuju elementi pretežno istoricističkog stila, uz prve primjene načela moderne arhitekture, koji nešto kasnije dobijaju puni izraz izgradnjom Vakufske palate 1938. godine. Smještena između tri ulice, Vakufska palata zatvara već izgrađeni gradski blok jednostavnom i čistom arhitekturom bauhasa i dugo predstavlja uzor za rješavanje drugih modernih objekata(7).\nPotreba za izgradnjom objekta Sokolskog doma pojavila se i mnogo prije, Srpski soko 1913. godine osnovao je fond za gradnju vježbaonice Srpskog sokola u Banjoj Luci.\nSoko Kraljevine Jugoslavije ideološki je u potpunosti podržavao ideju jugoslovenstva, odnosno služio u svrhu i duhovnog odgoja omladine u duhu vjernosti dinastiji i državnoj ideologiji. Zahvaljujući tome, udruženje je uživalo podršku vlasti na svim nivoima, a i po svojoj ideji bilo blisko širim narodnom masama.\nBan Vrbaske banovine takođe je podržavao rad sokolskog udruženja, pa su njegova lična zalaganja doprinijela izgradnji doma. U tu svrhu, uzajamnom saradnjom, ban je za potrebe Pozorišta, dobio zgradu stare Sokolane uz obavezu da banovina da doprinos u izgradnji sokolskog doma(8).\nOva ideja je uspjela da se realizuje početkom 30-ih godina XX vijeka, kroz nastojanja Odbora za izgradnju sokolskog doma i prikupljenim početnim sredstvima najviše od dobrovoljnih priloga, uz pomoć Banovine i opštine.\nKrajnji izraz moći i snage sokolskih udruženja u Banjoj Luci materijalizovan je u reprezentativnom objektu Sokolskog doma.\nKamen temeljac postavljen je 20.12.1931. godine, uz priređen svečani čin-''oko gradilišta iskićenog zastavama je postrojena sokolska četa, a do nje se poredao nepregledan sloj najdoličnijeg građanstva. Pri dolasku bana na gradilište vojna muzika je intonirala svečani marš, a odmah po tom starješina banjalučke sokolske župe Stevan Moljević, advokat, održao svečani govor..'' Ceremonija je završena čitanjem povelje koja je ugrađena u temelj.\nPrepis povelje čuva se u arhivu Republike Srpske u Banjoj Luci, a uvid u sadržaj sa njene kopije koja se nalazi u Sokolskom domu izvršen je izlaskom na teren:\n''Pod vladavinom Njegovog Veličanstva Kralja Jugoslovenskog\nPod starešinstvom starešine Saveza Sokola Kraljevine Jugoslavije\nNjegova Kraljevskog Visočanstva\nPrestolonaslednika Petra, a pod pokroviteljstvom Bana Vrbaskog Gospodina\nDana dvadesetog decembra hiljadudevetstotinatridesetprve\ngodine- godine prve iza svesokolskog sleta u Beogradu, a uoči\nIX svesokolskog sleta u Pragu- bi udaren temelj ovome sokol-\nskome domu, koji se podiže uz pomoć Vrbaske banovine i i Grad-\nske opštine u Banjoj Luci, te prilozima i saradnjom građan-\nstva svih staleža.\nOvaj dom ima da bude ognjište, sa koga će svetlost\nvelike sokolske ideje da obasjava nas, našu omladinu i naše\npotomstvo. U njemu imaju da se pravilno i slobodno razvija-\nju moralne i fizičke snage mlađih naraštaja u stalnoj\ntežnji za napretkom, a u smeru prema najvišem sokolskom ci-\nlju – savršenstvu čoveka.\nOvo neka bude sokolsko gnezdo, iz koga će da izleću\nmladi sokoli i da prožeti najvišom verom- istinom i\npravdom- pronose širom sveta naše sokolske ideale:\nljubavi, bratstva i jednakosti.\nPokrovitelj za izgradnju sokolskoga doma u Banjoj Luci\nOdbor za izgradnju doma: ''\nSokolski dom izgrađen je po projektu beogradskog arhitekte Branka Jovanovića koji je u to vrijeme bio zaposlen u Tehničkom odjeljenju pri Banskoj u pravi u Banjoj Luci. Projekat je odobrila savezna uprava Sokola i sve državne vlasti.\nIzvođenje radova povjereno je građevinskom poduzetniku Ljubi Jeftiću, pod nadzorom poznatog banjalučkog inženjera Stojana Borovnice i samog projektanta Branka Jovanovića.\nRadovi na izgradnji objekta izvođeni su u dvije faze: 1932. godine završena je prva faza, a do 1937. godine završena je i druga faza kada je objekat zvanično i otvoren.\nU prvoj fazi, prilozima najviše od Gradske uprave, izgrađena je Velika sala (za vježbanje i sokolske priredbe) projektovana kao centralni dio objekta i dva bočna koridora, nabavljene su osnovne sprave za gimnastiku i time stečeni uslovi za prijem i rad vježbača.\nSokolsko društvo je 1933. godine uselilo u vlastiti objekat, nakon čega slijedi druga faza izvođenja objekta.\nU ovoj fazi, koja je rađena nešto sporije, najviše zbog nedostatka sredstava, dovršeni su svi radovi na objektu, sa svim sadržajima neophodnim za rad sokolskog društva. Svečanost povodom otvaranja Sokolskog doma održana je 12. i 13. juna 1937. godine, kada je upriličen sokolski slet uz prisustvo mnogobrojnih gostiju iz svih sokolskih župa.\nIzgradnja Sokolskog doma bila je veliki korak za sokolsko društvo, ali i za grad i građanstvo. Objekat je ostavio značajan trag u cjelokupnoj arhitektonskoj slici grada.\nObjekat je projektovan kao slobodnostojeći preovlađujuće rekreativno- sportske namjene, za potrebe udruženja ''Soko Kraljevine Jugoslavije''.\nLociran je u širem centru grada i pripada grupi objekata izgrađenih između dva svjetska rata. Orijentacija objekta po podužnoj osovini je u pravcu sjeveroistok- jugozapad.\nNa objektu su predviđena tri ulaza:\n- glavni ulaz objekta smješten je na njegovoj jugozapadnoj strani iz ulice Marije Bursać i\n- dva sporedna, sa sjeverozapadne i jugoistočne strane.\nUlaz sa jugozapadne strane danas se ne koristi i zatvoren je sa unutrašnje strane.\nPrvobitna namjena objekta je kulturno-sportsko-rekreativnog sadržaja, za potrebe udruženja ''Soko Kraljevine Jugoslavije'', da bi nakon zabrane društva (nakon drugog svjetskog rata) bio dodijeljen na korišćenje društvu za sportsku rekreaciju i fizičko vaspitanje ''Partizan'', kada i mijenja naziv u Dom ''Partizan''.\nDanas se objekat koristi za potrebe obnovljenog sokolskog pokreta sa primarnom sportskom namjenom i dodatim novim funkcijama ugostiteljsko- zabavnog karaktera.\nKonstruktivni sistem objekta je kombinacija klasičnog masivnog konstruktivnog sistema sa linijskim oslanjanjem na vanjske zidove i stubove u unutrašnjosti objekta.\nDimenzije vanjskih gabarita objekta iznose: podužna osovina objekta u pravcu sjeveroistok-jugozapad iznosi 39,50 m, poprečna osovina objekta u pravcu sjever-jug 25,00 m.\nDispoziciju objekta karakteriše funkcionalnost kao osnovna komponenta u unutrašnjoj organizaciji objekta. Funkcionalnost objekta definisana je pročišćenim i jasno definisanim funkcionalnim zonama. Arhitektonska kompozicija osnove je centralistička sa definisanom centralnom zonom Velike sale na koju se nadovezuje prostor ulaznog hola, takođe centralističke postavke. Oko ovih glavnih sadržaja sa sjeverne i južne strane organizovani su sporedni sadržaji.\nU prvoj fazi izgradnje objekta (1932. godine) izgrađena je Velika sala sa pratećim sadržajima i podrumska etaža ispod dijela objekta.\nPodrumska etaža je izvedena ispod dijela Velike sale, uz sjeveroistočni zid, u njoj su smještene prostorije sa instalacijama za centralno grijanje. U toku su radovi na prilagođavanju dijela prostorija u sanitarni čvor sa tuševima, kako je prvobitno i zamišljeno.\nDimenizije vanjskih gabarita korisnog prostora podrumske etaže iznose 20,20 m (dužina zida Velike sale) x 7,00 m + drvarnica sa sjeverozapadne strane obuhvaćena sjeverozapadnim zidom Velike sale ka unutrašnjosti objekta, dimenzija vanjskih gabarita: u pravcu sjeverozapad-jugoistok 7,00 m; u pravcu sjeveroistok-jugozapad 2,65 m; + drvarnica sa jugoistočne strane obuhvaćena jugoistočnim zidom Velike sale ka unutrašnosti objekta, dimenzija vanjskih gabarita: u pravcu sjeverozapad-jugoistok 5,00 m; u pravcu sjeveroistok-jugozapad 2,65 m.\nUvidom na terenu, utvrđena su znatna oštećenja na ovoj etaži prouzrokovana podzemnom vlagom u objektu. Osim zidova podrumske etaže uticaj podzemne vlage prenosi se i na vanjske zidove fasade objekta što se naročito vidi u njegovom jugozapadnom dijelu.\nVelika sala, u prizemlju objekta, pravougaonog oblika, dominantna je svojim gabaritima kako u osnovi tako i u oblikovanju objekta. Uz Veliku salu podužno sa obje strane, koridorski riješena, smještena su dva bočna krila oblika latiničnog slova ''L'' sa pratećim sadržajima. Proširenje na ''L'' orijentisano je na jugozapadnu stranu objekta, odnosno na ravan dijela objekta izgrađenog u drugoj fazi gradnje.\nPrema projektu Branka Jovanovića, prostorije suženog dijela imaju funkciju hodnika između sporednih ulaza sa sjeverne, odnosno južne strane i prostorija u proširenom dijelu forme na ''L''. U suženom dijelu objekta je takođe sa obje strane uz sjeveroistočni zid smješteno i stepenište za pristup podrumskoj etaži.\nDimenzije Velike sale za vježbanje mjereno sa unutrašnje strane iznose: dužina 27,25 m; širina 11,70; visina cca 8,20 m. Sadašnja namjena sale za vježbanje je za potrebe obnovljenog sokolskog društva i u njoj su smještene sljedeće discipline: penjanje i odbojka. Sala je sa bočnih strana osvijetljena sa po šest prozora polukružnog oblika, koji su podignuti na visinu 6,70 m.\nVelika prostorija sjeveroistočnog koridora prema prvobitnom projektu imala je namjenu Male sale. Pristup joj je bio omogućen iz velikog hola dograđenog u drugoj fazi gradnje objekta i iz hodnika suženog dijela sjeveroistočnog krila. Prostor Velike sale je sa dvoja dvokrila vrata svijetle širine 190 cm i svijetle visine 240 cm, povezan sa hodnikom bočnog krila i prostorom Male sale.\nUnutrašnje dimenzije Male sale iznose: u pravcu sjeveroistok-jugozapad 12,10 m; u pravcu sjeverozapad-jugoistok 7,05 m. Sa sjeverozapadne strane Mala sala je osvijetljena sa tri, a prostor hodnika sa dva prozorska otvora sa obje strane ulaza. Danas je prostor Male sale i hodnika sjeverozapadnog krila funkcionalno objedinjen, ima funkciju ugostiteljsko-zabavnog karaktera i zajedno sa sanitarnim čvorom smještenim uz ulazni hol u potpunosti nezavisno funkcioniše u odnosu na ostali dio objekta. Nad ulaznim vratima dograđena je lučna nadstrešnica koja stilski odudara od objekta. Kao i na jugozapadnom krilu, svijetla širina dvokrilnih ulaznih vrata izosi 180 cm, dok je ukupna svijetla visina sa nadsvjetlom 360 cm. Vrata su izrađena od drveta, obojena bijelom bojom. Krila vrata horizontalnim prečkama su podijeljena u tri zastakljena polja kvadratnog oblika. Nadsvjetlo vrata na sjeverozapadnoj strani pokriveno je reklamom sa natpisom ''Bingo centar caffe bar'', odnosno sadržaja za koji se koristi ovaj dio objekta.\nVelika prostorija jugoistočnog bočnog krila, prvobitnim projektom bila je osmišljena kao čitaonica sa manjom ostavom unutar prostorije. Ulaz i osvjetljenje ovog prostora tretiran je na identičan način kao i na sjeverozapadnom bočnom krilu. Danas je prostor čitaonice adaptiran u teretanu, pristupa mu se iz velikog ulaznog hola dijela objekta izgrađenog u drugoj fazi, gdje su ujedno smještene i pomoćne prostorije teretane. Unutrašnje dimenzije teretane iznose: u pravcu sjeveroistok-jugozapad 12,00 m: u pravcu sjeverozapad-jugoistok 7,00 m. Ulaz sa jugozapadne strane zatvoren je lakom pregradom sa unutrašnje strane objekta, a prostor hodnika manjim pregradama montažnog karaktera ispregrađivan kao svlačiona Velike sale.\nU drugoj fazi gradnje objekta, (završena 1937. godine), izgrađen je reprezentativni dio objekta sa monumentalnim holom i raskošno dekorisanom ulaznom fasadom. Spratnost ovog dijela objekta iznosi P+2.\nU prizemlju objekta centralni i najveći dio, prema projektu Branka Jovanovića predviđen je za monumentalni hol. Širina hola odgovara širini Velike sale, a dužina mjereno sa unutrašnje strane iznosi 10,65 m. Hol je sa četiri stuba u dva reda podijeljen na devet pravougaonih polja. Stubovi kružnog presjeka, radijusa 20 cm jednostavne obrade nose ukršteni linijski sistem greda na koje je oslonjena međuspratna konstrukcija prvog sprata. Visina grede iznosi 30 cm.\nPod hola obrađen je završnom obradom livenog teraca.\nTavanica hola raščlanjena je na pravougaona polja izdijeljena konstruktivnim sistemom greda. Završna obrada plafona je malter.\nUlazna partija koncipirana je na centralnoj osovini hola sa zapadne strane objekta, iz ulice Marije Bursać. Čine je masivna dvokrilna vrata koja odgovaraju obradi i dimenzijama vrata sporednih ulaza.\nSa bočnih strana ulaznog hola formirana su dva pravougaona korpusa, formirana u uglu koji zahvataju ravni podužnog zida ulaznog hola i ravni zidova bočnih krila dijela objekta izgrađenog u prvoj fazi gradnje. Prostori su simetrični u odnosu na podužnu osovinu hola, a njihove dimenzije, mjereno sa unutrašnje strane iznose: podužna osovina u pravcu sjeveroistok-jugozapad 760 cm, poprečna osovina u pravcu sjeverozapad-jugoistok 550 cm.\nOvi korpusi su u spoljašnjoj silueti objekta diskretno uvučeni u odnosu na prostor hola i bočnih krila prve faze objekta.\nPrvobitno prostor je veoma čisto i jasno koncipiran. U sjevernom korpusu veći dio prostora uz jugozapadni zid objekta predviđen je za stepenište koje vodi na prvi sprat. Uz njega je, diskretno uvučeno u odnosu na veliki hol, bio postavljen sanitarni čvor.\nProstor većeg dijela jugoistočnog korpusa uz jugozapadni zid bio je predviđen za garderobu, a između njega i dijela objekta izgrađenog u prvoj fazi gradnje, kao i na sjeverozapadnom korpusu bio je postavljen sanitarni čvor.\nDanas je ovaj prostor adaptiran i prilagođen novim funkcijama. Prostor ulaznog hola do centralnih stubova sa jugozapadne strane zajedno sa garderobom je pregrađen lakim montažnim pregradama. Strukturu pregrade čine drveni stubići kvadratnog presjeka sa poljima kombinovanim od drvene ispune i stakla. Prostor je pregrađen na tri kancelarije sa pristupom iz ulaznog hola. Prostor sanitarnog čvora na jugoistočnoj strani objekta prilagođen je za pomoćnu prostoriju teretane sa sanitarnim čvorom i svlačionicom.\nProstor u zoni ulazne partije obuhvaćen pravougaonikom koji zatvara prvi centralni stub pri ulazu, takođe je pregrađen i koristi se kao kancelarija. Nasuprot njemu, u pravcu prema Velikoj sali, između dva centralna stuba je pristup stepeništu za prvi sprat.\nStepenište koje vodi do prvog sprata je dvokrako. Širina stepenišnog kraka iznosi 160 cm. Visina gazišta iznosi 17 cm, a širina 30 cm. Širina podesta između dva stepenišna kraka iznosi 160 cm. Prostor stepeništa osvijetljen je prozorima u dva reda po vertikali. Prozori su pravougaog oblika.\nPrvi sprat prema projektu bio je predviđen za prostor Male sale sa pratećim sadržajima. Mala sala prostorno je odgovarala zahvatu između južnog bočnog korpusa i dijela hola koji zavata površinu do centralnog stuba prema sjevernom dijelu hola.\nJugoistočni korpus, predviđen je za kancelariju, a sjeverozapadni, smješten pored stepeništa za drugu etažu adaptiran je u ugostiteljske svrhe, u koje se koristio zadnjih 10 godina.\nDrugi sprat se u periodu rata u BiH (1992-1995) i neposredno nakon toga koristio u stambene svrhe. Trenutno je u toku adaptacija ovog prostora u kancelarijski prostor. I pored niza prenamjene funkcija i različite strukture korisnika, prostor drugog sprata konceptualno je zadržao prostornu organizaciju.\nArhitektura objekta definisana je kroz simbiozu stiskih, konstruktivnih i funkcionalnih parametara. Istoricizam se naročito ogleda u raskošno dekorisanoj ulaznoj fasadi; međutim, svedenost oblika i detalja na ostalim fasadama, pročišćenost forme i funkcionalna komponenta dispozicije objekta upućuju na načela moderne arhitekture.\nVezanost projektanta za ideologiju istoricizma odgovara opštoj ideologiji sokolskih društava koja njeguju i oživljavaju slovenski duh interpretirajući ga kroz kulturno-sportska dešavanja.\nArhitektonska kompozicija objekta sastoji se iz dva korpusa, izgrađena u dvije različite faze.\nDio objekta izgrađen 1932. godine ima jednostavnu formu, oslobođen dekorativne plastike. Spratnost ovoga dijala sastoji se od suterena i podrumske etaže.\nVelika sala kao dominanta izdiže se i u vanjskoj formi objekta, a zajedno sa bočnim krilima formira skladnu cjelinu u kojoj je naglašeno logično i jasno izrastanje arhitektonske forme iz osnove objekta.\nJednoličnost forme razbijena je stepenovanjem masa i u horizontalnom i u vertikalnom pogledu. Fasadne ravni su razbijene ritmom pravouganih prozorskih otvora. Prozorski otvori postavljeni su u jednom horizontalnom nizu.\nSala za vježbanje pokrivena je dvoslivnim krovom blagog nagiba sa pokrovom od lima. Bočna krila završena su ravnim krovom, koji je niže visine u odnosu na centralni dio i moguće im je pristupiti sa prvog sprata administrativnog dijela. Završna obrada ravnog krova je ljepenka.\nU odnosu na dio objekta izgrađen u prvoj fazi, dio objekta izgrađen u drugoj fazi je raskošnije i bogatije dekoratvne obrade.\nNadominatntnija fasada objekta je jugozapadna sa raskošnom obradom elemenata. U donjoj zoni, centralno postavljena, nalaze se masivna dvokrilna vrata. Sa sjeverozapadne i jugoistočne strane, simetrično su postavljena dva prozorska otvora pravougaonih dimenzija, a između vrata i prozora postavljena je slijepa niša dimenzija 138 x 280 cm, dubine 8 cm. Gornja zona je od donje odvojena kordonskim vijencom koji opasuje cijeli objekat. U gornjoj zoni, iznad ulaza, su tri prozorska otvora lučno završena. Prozoski otvori izdijeljeni su masivnim pilastrima postavljenim na masivnim postoljima. Fasada je završena visokom atikom, završenom takođe kordonskim vijencom, na kojoj je u vrijeme nakon izgradnje objekta stajao natpis ''Sokolski dom Kralja Aleksandra I Ujedinitelja'' i na vrhu postavljena figura sokola. Dva bočna krila, manje visine i jednostavnije obrade naglašavaju raskošnu i monumentalnu obradu fasade i simetričnost objekta.\nBočne fasade, odnosno sjeverozapadna i jugoistočna su jednostavnije obrade u odnosu na glavnu fasadu. Oslobođene dekorativnih elemenata, razvijene nizom prozorskih otvora, upućuju na načela moderne arhitekture.\nNajskromnije obrade je istočna fasada, raščlanjena nizom pomoćnih otvora skromne obrade na kojoj jedinu plastiku predstavlja uvučenost bočnih krila.\nFasade su završne obrade malterom, obojena u upadljivu oker boju. Sokl objekta obrađen je kamenim pločama širine 80 cm, visine 146 cm i debljine 6 cm obojenim u sivu boju.\nDvorište objekta je u skladu sa njegovom namjenom ograđeno lakom mrežastom ogradom. U dvorištu se nalazi igrališe na otvorenom.\nDopisom broj 07-40-4-3586-1/13, dana 04. 06. 2013, Federalno ministarstvo kulture i sporta, Zavod za zaštitu spomenika, dostavili su informaciju da predmetno dobro nije bilo upisano u registar nepokretnih spomenika kulture BiH(9).\nNa osnovu dokumentacije koju je dostavila administrativna služba grada Banje Luke, Odjeljenje za prostorno uređenje, evidentno je da je predmetni lokalitet obuhvaćen Regulacionim planom područja ''Centar - Zapad'' koji je usvojen 2007. godine („Službeni glasnik Grada Banja Luka“, broj 2/07) i da je za potrebe Urbanističkog plana Banja Luka izrađen elaborat Uslovi čuvanja, odžavanja, korišćenja dobara i utvrđivanje mjera zaštite, čime je ovo kuturno dobro dobilo I zonu zaštite sa mjerama zaštite u smislu tekućeg održavanja i restauracije(10).\nKomisija za očuvanje nacionalnih spomenika donijela je odluku o stavljanju Sokolska kuća - Banja Luka na Privremenu listu nacionalnih spomenika BiH, pod rednim brojem 7.\n4a. Ostali radovi:\nU toku svog postojanja objekat je u nekoliko navrata adaptiran u skladu sa promjenom namjene i korisnika pozorišne zgrade. Suštinski, objekat je zadržao primarnu prvobitnu namjenu sportskog objekta, sa dodavanjem određenih funkcija u skladu sa promjenom strukture korisnika.\nDana 04. 07. 2013. godine i 02.10.2013. godine, izlaskom na teren izvršen je uvid u postojeće stanje i utvrđeno je sljedeće:\n- Na južnoj fasadi konstatovano je oštećenje koje prijeti ozbiljnijem narušavanju fasadnog platna nastalo usljed prirodnih faktora -atmosferilija i podzemnih voda;\n- objekat se nalazi u konstruktivno stabilnom stanju;\n- fasade objekta zadržale su u većem dijelu prvobitan izgled i materijalizaciju, sa ulazne fasade uklonjen je originalan natpis i figura sokola, a fasada je obojena u upadljivu oker boju;\n- u enterijeru objekta rađene su intervencije na prepravkama pojedinih funkcionalnih cjelina;\n- na objektu nisu uočene pukotine ili eventualna oštećenja koja bi mogla ugroziti njegovu stabilnost.\n- Nepovoljno djelovanje atmosferilija,\n- Pojava podzemnih voda.\nPrimjenjujući Kriterijume za proglašenje dobara nacionalnim spomenicima („Službeni glasnik BiH”, br. 33/02 i 15/03), Komisija je donijela odluku kao u dispozitivu. Odluka je zasnovana na sljedećim kriterijumima\nii. Svjedočanstvo o tipičnom načinu života u određenom periodu,\niv. Duh i osjećanja.\n- Imovinsko-pravna dokumentacija - Kopija podataka vezanih za lokaciju objekta, k.č. 3355/1 i 3355/2, k.o. Banja Luka VII (novi premjer), k.č. 14/1; 14/4; 14/5; 14/22; 14/27; 14/28, k.o. Banja Luka (stari premjer), izdat dana 22.12.2011. godine.\n- Fotodokumentacija - Fotografije postojećeg stanja Sokolskog doma, grad Banja Luka, snimljene su 16.03.2012. godine, fotografisala Milka Grujić (digitalni fotoaparat Sony Cyber-Shot DSC-H10).\n- Ostala dokumentacija - Arhitektonski snimak postojećeg stanja Sokolskog doma, grad Banja Luka (Snimale Milka Grujić, dipl. ing. arh. i Azra Delalić, istoričar umjetnosti; nacrte uradila Milka Grujić, dipl. ing. arh).\n1974. Ravlić, Aleksandar. Banja Luka - razdoblja i stoljeća. Novinsko-izdavačko preduzeće „Mladost“, 1974. godina.\n1996. Ševo, Liljana. Urbanistički razvoj Banje Luke. Banja Luka: Zavod za zaštitu spomenika kulture i prirode Banja Luka, 1996. godina.\n1997. Kadijević, Aleksandar. Jedan vek traženja nacionalnog stila u srpskoj arhitekturi (sredina XIX-sredina XX veka). Beograd: Građevinska knjiga, 1997. godina.\n2004. Pejašinović, Zoran. Ban Milosavljević čovjek koji je Banjoj Luci obistinio ime. Banja Luka: Narodna i univerzitetska biblioteka Republike Srpske Banja Luka, 2004. godina.\n2006. Vidaković, R. Siniša. Arhitektura javnih objekata u Banjaluci (1918-1941). Banja Luka: Akademija nauka i umjetnosti Republike Srpske, 2006. godina.\n(1) U dopisu broj 19-050-1528/13, dana 13. 06. 2013. godine, od strane Gradonačelnika Banje Luke, navedeno je da se pred osnovnim sudom u Banjoj Luci vodi parnični postupak po tužbi Grada Banja Luka, radi utvrđivanja prava vlasništva na navedenim nekretninama u korist grada Banja Luka.\n(2) Više istorijskih podataka o Banjoj Luci vidjeti u odluci o proglašenju: Istorijsko područje Tvrđava Kastel, Graditeljska cjelina Ferhadija džamija, Graditeljska cjelina Banje u mahali Ilidži u Gornjem Šeheru, nacionalnim spomenikom BiH, a o periodu Vrbaske banovine pisano je u odluci o proglašenju Narodnog pozorišta Republike Srpske, nacionalnim spomenikom BiH.\n(3) Basler, Đuro, Bešlagić Šefik, Miličević dr Jovan i Tihić Smail, Bosna i Hercegovina znamenitosti i ljepote, izdavač Novinsko izdavačko preduzeće „KNJIŽEVNE NOVINE“, Beograd, Francuska 7, 1965. strana 27.\n(4) Ševo, Liljana, “Urbanistički razvoj Banje Luke”, tekst priredila Ljiljana Ševo: Opština Banja Luka, Zavod za zaštitu spomenika kulture i prirode Banja Luka, Banja Luka, 1996. godina, strana 147. i 148.\n(5) Lokacija kafane ''Balkan'' danas odgovara lokaciji Gradske uprave grada Banje Luke, dok se na mjestu Saborne crkve građene od 1925. do 1929. godine, porušene u Prvom svijetskom ratu, danas nalazi Hram Hrista Spasitelja izgrađen 2009. godine, građen u potpunosti po uzoru na Sabornu crkvu.\n(6) Kadijević, Aleksandar, Jedan vek traženja nacionalnog stila u srpskoj arhitekturi (sredina XIX-sredina XX veka), Beograd: Građevinska knjiga, 1997. godina\n(7) Ševo, Liljana, “Urbanistički razvoj Banje Luke”, tekst priredila Ljiljana Ševo: Opština Banja Luka, Zavod za zaštitu spomenika kulture i prirode Banja Luka, Banja Luka, 1996. godina, strana 148.\n(8) Pejašinović Zoran, Ban Milosavljević. Priča o čovjeku koji je Banjoj Luci obistinio ime, Banja Luka: Narodna i univerzitetska biblioteka Republike Srpske, strana 75. i 76.\n(9) Dobro je bilo evidentirano kao: Dom Partizan, strogi centar Banje Luke, Period između dva svjetska rata, Prvobitno podignut kao Sokolski dom. Od 1949. godine dat na korišćenje društvu za sportsku rekreaciju i fizičko vaspitanje ''Partizan''. Izgrađen je u vrijeme izgradnje hotela ''Palace'' (1933. godina), zgrade Narodnog pozorišta (1934. godina) i drugih značajnih objekata. Uz dom se nalaze i prateći sportski tereni.\n(10) U prilogu br. 3 data je karta valorizacije kulturno-istorijskog nasljeđa, gdje je dobro označeno kao objekat arhitektonske vrijednosti.


Dozator tecni sapun CH dupli BISK *00175 - Aqua Still Group - baterija za kadu, wc solja,\n06. 10. 2014. godine\nVP cena: 2.439,00 dinara


Rails Girls #2 Novi Sad | HelloWorld.rs\nDruga Rails Girls Novi Sad radionica održaće se 13. i 14. juna u Coworking prostoru u Novom Sadu (Pionirska 4), kao i u prostorijama CK13 Omladinskog centra (Vojvode Bojovića 13).\nNakon uspešno realizovanih Rails Girls radionica u Beogradu, u januaru ove godine održana je i prva radionica u Novom Sadu. Tokom dvodnevne radionice devojke su imale priliku da se upoznaju sa prvim koracima u pravljenju veb aplikacija. Zbog velike zainteresovanosti, u junu se održava i druga novosadska Rails Girls radionica.\nRails Girls Novi Sad je deo globalne inicijative koja ima za cilj da približi IT svet ženama i osnaži njihovo interesovanje za aktivnu izgradnju veb-a. Ruby on Rails je platforma uz pomoć koje se veb aplikacije mogu brzo razvijati, a zasnovana je na programskom jeziku Ruby.\nZa učestvovanje na ovoj radionici nije neophodno predznanje, već samo jaka želja za učenjem, a sve to u prijateljskom okruženju, u malim grupama, potpuno besplatno i u pozitivnoj volonterskoj atmosferi.\nPrijave za Rails Girls radionicu možete popuniti na sledećem linku. Prijave će trajati do 1. juna, a o rezultatima selekcije bićete obaveštene do 10. juna.\nNaime, u pitanju je Rails Girls #2 Novi Sad.


Prese za limenke na plažama u Tivtu i Kotoru | recan Fond\nPrese za limenke na plažama u Tivtu i Kotoru\nNa plažama u Tivtu i Kotoru u subotu su postavljene ručne prese za reciklažu aluminijumskih limenki, čime je počelo sprovođenje projekta „Edukacija o selektivnom odlaganju otpada“.\nPrese su postavljene na „Plavim horizontima“ i „Kalardovu“ u Tivtu, kao i na plažama „Baywatch“, „Grota“ i „Pirat“ u Kotoru.\nPrese za limenke obezbijedila je Fondacija „Rekan“ za reciklažu limenki, koja uz pomoć Evropske aluminijumske asocijacije i kampanje „Svaka limenka se računa“ (Every can counts) učestvuje u projektu kako bi pokrenula prikupljanje limenki na plažama.\nNosilac projekta je preduzeće „Rekomonta“ koje je osnovano sa ciljem da uspostavi efikasan, troškovno realan i opravdan sistem za prikupljanje i reciklažu ambalažnog otpada na teritoriji Crne Gore, a po uzoru na dobre evropske prakse. Kompanije osnivači „Rekomont“ su Koca-Kola Helenik Crna Gora, Pivara „Trebjesa“, „Knjaz Miloš Montenegro“, „Plantaže“ i „Imlek-Boka“.\nPokrovitelji su Ministarstvo održivog razvoja i turizma i Agencija za zaštitu životne sredine, dok su partneri na projektu javna komunalna preduzeća iz Kotora i Tivta, Fondacija „Recan“ i nacionalni operater za dodjelu plavih zastavica „Ekom“.


- Potencijalni izbor firmi koje će biti ponuđene na prodaju nije napravljen samo na bazi toga koliko novca će se, po osnovu tih privatizacija, sliti u budžet, već i prema proceni perspektive tih firmi ako ostanu u vlasništvu države. Neke od njih rade sa gubitkom, neke pozitivno posluju, ali uz profit koji se, iz godinu u godinu, smanjuje, jer nema dovoljno novca za investicije. Svakako da je u ovom momentu važno i koliko će se dobiti zahvaljujući prodaji tih firmi, ali taj novac neće ići u tekuće rashode, odnosno u plate i penzije, već, ponajviše, za prevremeno vraćanje starih dugova i smanjenje javnog duga - tvrdi izvor “Blica” iz Vlade Srbije.\nPrvi na spisku je “Telekom Srbija”, za koji, kako saznajemo, i vlada najveće interesovanje. Za sada se, međutim, ni sa jednim od potencijalna tri partnera nije došlo do faze koja bi mogla da garantuje uspešnost raspisanog javnog poziva.\nDa podsetimo, sa predstavnicima Vlade su o “Telekomu” razgovorali američki i ruski investitori, dok je još u početnoj fazi razgovor sa državnom telekomunikacionom kućom iz Abu Dabija. Sve više se priča i o interesovanju “Telekoma Austrija”, ali i “Dojče telekoma”. Sadašnje procene kažu da je za ovo preduzeće danas moguće dobiti oko dve milijarde evra.\nZa devet rudnika u okviru javnog preduzeća za podrzemnu eksploataciju uglja “Resavica”, kao firmi u restrukturiranju, država daje subvencije vredne četiri milijarde dinara. Pokušaj prodaje ove kompanije traje već godinama, ali iako ukupne rezerve koje se crpe iz devet rudnika iznose oko sto miliona tona, rezerve su takve da može da se eksploatiše i 800 tona. Poslednjih meseci, kako saznajemo, vođeno je više razgovora sa kineskim i ruskim partnerima o mogućnostima strateškog partnerstva u ovoj kompaniji.\nNamera Vlade je, kako saznaje “Blic”, da do kraja godine ostane manje od 100 firmi koje su u procesu restrukturiranja. U prevodu, oko 75 kompanija će do Nove godine ili naći partnere ili nestati.\n- Još se čeka na ponudu “Etihada” čija će delegacija, na čelu sa generalnim direktorom, od ponedeljka biti u Beogradu - kaže izvor “Blica” u Vladi Srbije. Prema jučerašnjoj izjavi generalnog direktora “Jata” Velibora Vukašinovića, plan je da predsednik ove firme ubuduće bude iz Srbije, dok bi generalni direktor i operativni tim postavljao „Etihad“.\nPartnera bi, uskoro, bar prema nezvaničnim najavama, mogla da dobije i “Prva petoletka”, dok bi, bar prema izjavama ministra finansija i privrede, IMT i IMR uskoro mogli da uđu u partnerstvo sa “Fijatom”.\nJuče je produžen i rok za dostavljanje pisma o namerama investitora zainteresovanih za strateško partnerstvo za kompaniju “Galenika” do 14. juna.\nPrema poslednjim informacijama, od svih investitora koji su se prijavili na javni poziv za dostavljanje pisma o namerama za strateško partnerstvo sa „Galenikom“, kvalifikacione kriterijume ispunjava jedino američka kompanija „Valeant“.\nS druge strane, RTB „Bor“ će, kako nam je potvrđeno, uskoro prestati da ima tretman firme u restrukturiranju, a očekuje se i da tokom naredne godine Vlada potraži partnera i za ovu kompaniju, kao i za Železaru u Smederevu koja će nastaviti da radi sa pola kapaciteta sve dok se ne obezbedi učešće strateškog partnera spremnog da investira novac u novu proizvodnu liniju, koja bi omogućila snabdevanje “Fijata” limovima za karoserije.


(VIDEO) "UKRAJINSKI OZIL" U PARTIZANU! Juri Vakulko se bori za ugovor u Humskoj! - Informer\nInformer | 21.01.2018. | 13:44\nMladi reprezentativac Ukrajine Juri Vakulko (20) stigao je u Beograd, počeo treninge sa fudbalerima Partizana i bori se za ugovor sa crno-belima\n"Ukrajinski Ozil", kako su mu dali nadimak mediji iz te zemlje, došao je u Partizan na probu kao slobodan igrač, pošto mu je 1. januara istekao ugovor sa Dnjeprom.\nVakulko igra na pozicijama centralnog ili desnog veznog, odlikuje ga odlična tehnika, zbog koje je i dobio nadimak "Ozil".\nOn je već odradio dva treninga sa igračima Partizana, odigrao i jednu zatvorenu kontrolnu utakmicu i čelnici crno-belih su prezadovoljni onim što su videli. Sada ostaje da se vidi da li će to biti dovoljno i da se potpiše ugovor.\nJuri Vakulko je odigrao osam utakmica za mladu reprezentaciju Ukrajine i postigao dva gola. Ponikao je u Dnjepru, ali je odbio letos da potpiše novi ugovor, pa zbog toga nije ni igrao ove jeseni za ukrajinski tim.\nEventualni dogovor crno-belih i Vakulka ne utiče na dalje planove Partizana da tim pojača dovođenjem Saše Zdjelara, koji bi prema nezvaničnim informacijama mogao do kraja nedelje da postane igrač srpskog prvaka, kao i Radosava Petrovića, oko kojeg klub iz Humske i dalje pregovara sa Sportingom.\nFudbal FK Partizan proba Juri Vakulko\nGOL ZVEZDI? BIO BIH NAJSREĆNIJI ČOVEK! Vakulko jedva čeka okršaj sa "večitim" rivalom!\n"NULA" PARTIZANA NA PRVOM TESTU! Tavamba i Tošić se ispromašivali protiv Poljaka!\n(VIDEO) POPEO SE NA STOLICU I PUSTIO GLAS! Vakulko "preživeo" inicijaciju, može da odahne!\nPARTIZAN DOBIO VAKULKA ZA SIĆU! Crno-beli plaćaju samo trening kompenzaciju Dnjepru\nO PONUDI PARTIZANA SAM RAZMIŠLJAO 1 MINUT! Vakulka zanimali samo crno-beli, ni Milan, ni pare!


U Crnoj Gori više od 100.000 turista - Portal 072info\nU Crnoj Gori više od 100.000 turista\nU Crnoj Gori trenutno boravi 105.051 turista, što je za devet odsto više nego u istom periodu prethodne godine, saopšteno je iz Nacionalne turističke organizacije Crne Gore.\n“Primjetan je porast broja turista na Žabljaku i Kolašinu, a u primorskim opštinama najveći rast u poređenju sa istim periodom prethodne godine bilježe Bar i Tivat u kojima boravi 11 odsto više turista, Kotor 10 odsto i u Budvi sedam odsto više u odnosu na prethodnu godinu”, navode iz Turističke organizacije.\nNa graničnim prelazima tokom prethodne sedmice zabilježen je sedam odsto veći promet vozila u odnosu na isti period prošle godine, promet putnika na aerodromima je za tri osto veći, dok je broj korisnika roming usluga veći za 10 odsto u odnosu na uporedni period prošle godine.\nNacionalne parkove u Crnoj Gori je tokom prošle sedmice posjetilo 14 odsto više turista nego u istom periodu prethodne godine.\nČuvajte se plavuša


I danas protest makedonske opozicije u Skoplju\nZa danas je najavljen protest makednoske opozicije ispred sjedišta vladajuće VMRO-DPMNE u Skoplju.\nPristalice opozicionih partija, sinoć su, treću noć zaredom, blokirale protestnim šetnjama ulice makedonskih gradova. Brojni umjetnici i intelektualci priključili se protestima.\nProtestnu šetnju u Skoplju sinoć je predvodio lider opozicije Branko Crvenkovski.\nPolitička kriza u Makedoniji počela je u ponedjeljak, 24. januara, kada je parlament usvajao budžet za narednu godinu, a obezbjeđenju je naređeno da na silu iz zgrade izbaci novinare i opozicione poslanika koji su pokušali da spriječe usvajanje tog dokumenta.\nMakedonska opozicija okupljena u Koaliciji "Savez za budućnost" počela je sa blokadama ključnih saobraćajnica u zemlji, kao mjeru otpora protiv vlade premijera Nikole Gruevskog.\nOpozicione stranke iz makedonskog političkog korpusa, predvođene SDSM-om, usporitivile su se usvajanju budžeta, ocjenjujući da vodi ka nekontrolisanom zaduživanju Makedonije.


Nasljednik Citroena C6 dolazi krajem ove godine - BIGportal.ba\n2 Februara, 2021 2 Februara, 2021 01365\nKako piše britanski magazin Auto Express, nakon novog Citroena C4 hatchback usljediće jednako odvažni top modela, uz najavu njegovog predstavljanja kasnije tokom 2021.\nTo će biti jedinstveni ulazak u višu klasu koji će se takmičiti sa limuzinama, karavanima i SUV-ovima u jednom potezu, zahvaljujući svojoj prepoznatljivoj silueti. Potencijalno oživljavajući imena C5 ili C6, ali trenutno poznat po internom kodu E43, automobil će postati drugi Citroen kome će se dati novi život u nekonvencionalnom obliku, prenosi automobili.ba\n“Biće veoma različit. Veoma udoban. To je sjajan automobil”, rekao je Hansen.\nKada je Citroen potvrdio svoje namere da napravi novi veliki model, otkrio je da će vodeći automobil biti inspirisan konceptom Cxperience sa auto salona u Parizu 2016. godine, a špijunski snimci to potvrđuju. Veoma je slično, sa glatkim oblikom, podijeljenim farovima i novim zadnjim svjetlima, viđenim pod maskom, koja su inspirisana konceptom.


Više od tri hiljade građana Crne Gore odselilo u EU | Kodex.ME\nViše od tri hiljade građana Crne Gore odselilo u EU\n14. 08. 2019 - 09:06 Autor: Kodex\nPrema ranijim nezvaničnim procjenama, Crnu Goru je od 1991. do 2015. godine napstiolo 140 hiljada stanovnika, dok se smatra da posljednjih godina broj odseljavanja iznosi između pet i šest hiljada godišnje.\nUdes kod Barutane, više povrijeđenih\n22. 11. 2019 - 15:21 | Crna hronika\nCijene industrijskih proizvoda u oktobru veće\n22. 11. 2019 - 12:18 | Društvo\n21. 11. 2019 - 21:44 | Društvo\n22. 11. 2019 - 21:25\n22. 11. 2019 - 21:03\n22. 11. 2019 - 20:54\n22. 11. 2019 - 19:23


source.ba | Nadal: Novak je u pravu, pobjediv sam na šljaci, ali ću se boriti do kraja\nRafael Nadal dijeli mišljenje Novaka Đokovića, koji je rekao da je Španac pobjediv na šljaci, iako je to podloga na kojoj je najbolji u istoriji tenisa.\nTeniser sa Majorke će od nedjelje braniti trofej osvojen prošle godine na Roland Garrosu.\n“Novak je u pravu. Pobjediv sam na šljaci, on me je pobijedio više puta. Ovo su za mene najteži uslovi ikada na Roland Garrosu. Situacija je jako čudna, uslovi su jako teški, vrijeme je hladno i svima će biti izuzetno teško. Iskreno, turnir će se igrati u ekstremnim uslovima. Ipak, ovdje sam da se borim za najviši plasman, biću kompetitivan od prvog dana i vidjećemo šta mogu da uradim”, kazao je Nadal.\nIpak, sa optimizmom gleda na predstojeći turnir.\n“Ovdje sam došao da se borim i igram sa najvećim intenzitetom do kraja. Biću kompetitivan od starta”, istakao je Nadal.\nDrugi teniser svijeta će na premijeri u Parizu igrati protiv Bjelorusa Jegora Gerasimova.\nTagovi: SportNovak DjokovicTenisRafael Nadal


Ne puše, ne kockaju se, ali češće koriste kanabis - Novi Sad\nNe puše, ne kockaju se, ali češće koriste kanabis\n11:02:00 18.02.2018, Komentara: 0\nNovi Sad – Više od polovina, tačnije 60,4% novosadskih šesnaestogodišnjaka nikada nije zapalilo cigaretu, a više od 85% njih se nije kockalo za novac. Kada je u pitanju zloupotreba droga, najčešće upotrebljavaju kanabis (prevalencija tokom života 11,6%), sredstva za smirenje (6,2%), inhalansi (4,4%) i ekstazi (4,2%). Primećeno je povećanje prevalencije zloupotrebe kanabisa (tokom života) za 3,3% u odnosu na prethodno (2012. godine) ESPAD istraživanje, dok su ostale droge u istoj ili manjoj meri rasprostranjene kod mladih uzrasta 16 godina u Novom Sadu. Srednjoškolci, devojčice češće, nedeljno šest dana koriste internet i to uglavnom za društvene mreže.\nOvo su podaci istraživanja o prevalenciji upotrebe psihoaktivnih supstanci koje je tokom decembra 2017. uradio Institut za javno zdravlje Vojvodine među učenicima prvih razreda srednjih škola i gimnazija u Novom Sadu u okviru projekta „31. maj, Svetski dan bez duvanskog dima“, uz finansijsku podršku Gradske uprave za zdravstvo Grada Novog Sada. Istraživanje je rađeno u 19 srednjih škola i gimnazija u Novom Sadu, obuhvativši 65 razreda i 1.236 učenika (550 mladića i 673 devojaka). Upitnik je sadržao pitanja koja su se ticala različitih obrazaca upotrebe duvana, nelegalnih droga, alkohola kao i interneta, igranja igrica i kockanja.\nIstraživanje je pokazalo da 60,4% (65,3% mladića i 56,4% devojaka) nikada nije pušilo cigarete, dok 79,8% (81,1% mladića i 78,7% devojaka) nije pušilo cigarete poslednjih 30 dana. Najveći procenat (14,7%) mladih uzrasta 16 godina u Novom Sadu prvi put je popušio cigaretu sa 14 godina, a svakodnevno puši 16,6% ispitanika (14,7% mladića i 18,2% devojaka). Većina ispitanika (preko 90%) nije nikada probala vlažni burmut ili iQOS dok više od 80% ispitanika nikada nije probao e-cigaretu ili vodenu lulu.\nPrema podacima dobijenim u ovom istraživanju, mladi uzrasta 16 godina u Novom Sadu, u poslednjih sedam dana koristili su internet u proseku 6,03 dana i to devojčice značajno više (6,23 dana) nego dečaci (5,78 dana). Najveći procenat ispitanika (85,6%) u poslednjih 7 dana koristio je internet četiri i više dana za socijalne medije (WhatsApp, Twitter, Facebook, Skype, Instagram, Snapchat), u čemu su prednjačile devojčice (91,4%) u odnosu na dečake (78,5%).\nViše od 85% ispitanika izjavilo je da se nisu kockali za novac u poslednjih 12 meseci dok je 8% njih izjavilo da su se kockali 2 do 4 puta mesečno i češće, dečaci (15,3%) značajno više od devojčica (2,1%). Preko 90% ispitanika izjavilo je da se nije kockalo za novac (slot mašine, igre sa kartama/kockicama, lutrija, sportsko klađenje/na životinje) u poslednjih 12 meseci.


Zašto je došlo do nestašice meda? - Akta.ba\n15.04.2021. 14:36 / Izvor: BHRT\n"Interesovanje je postalo mnogo veće sa pojavom pandemije, ali prošle i pretprošle godine ga je bilo mnogo manje, bio je manji rod. Zadnjih nekoliko mjeseci je nestašica", rekao je Vasić.\n"Ima pojava da nema pčela u košnici. Da li je to od varoe, da ljudi nisu tretirali, pa su pčele napustile ili ovo iz literature, misteriozna bolest, nestanak pčela", kazao je Miladin Tešić, pčelar.\n"Nesavjestan odnos ljudi iz poljoprivrede, mislim na ratare i voćare. Koriste nedozvoljena sredstva koja umanjuju imunitet pčela, pčele se bore s time, ali njihov imunitet strada", dodao je Vasić.\n"Previše se forsiraju pčelinja društva, iako ne mogu da unose i za sebe i za ljude, i onda čini veliku štetu za njih", istakao je Tešić.\nPčelari se uzdaju u stabilizaciju vremenskih prilika koja će omogućiti ispašu pčela, a samim tim i nove količine meda. Međutim, na duge staze, alarma za uzbunu je mnogo i u bliskoj budućnosti BiH bi se mogla susresti sa većom nestašicom meda, zbog čega je neophodno sistemsko rješenje i zaštita pčelinjih društava od štetnih faktora.


VIDEO / Čenan: Želimo saradnju u oba smjera sa Istanbul Basaksehirom – FK Željezničar\nVIDEO / Čenan: Želimo saradnju u oba smjera sa Istanbul Basaksehirom\nEkipa Željezničara se nalazi na pripremama u Turskoj. Sa ekipom boravi i sportski direktor FK Željezničar, Aldin Čenan, koji je za 1921 TV govorio o prelaznom roku, navijačima, uslovima u Antaliji, te o saradnji sa Istanbul Basaksehirom.\nČenan je istakao da je itekako zadovoljan smještajem, hranom i terenima u Antaliji i da ekipa ima jako dobre uslove za kvalitetne pripreme. Plavi su tokom zimskog prelaznog roka doveli nekoliko pojačanja, a među njima je i Nigerijac Musa Muhammed koji je stigao na posudbu iz Istanbul Basaksehira. Saradnjom Želje i trenutno drugoplasirane ekipe turskog prvenstva Čenan je zadovoljan i optimističan.\n– Mislim da je ovo dobar potez za Želju. Pojavila se opcija preko Zubanovića i Hrapovića, razgovarali smo o igračima, šta dalje, kako, te je došla inicijativa za razgovore sa Basaksehirom. Imamo želju da se približimo nekom evropskom klubu, da pokušamo izgraditi saradnju u oba smjera. Želimo da ljudi shvate da je Željo najbolja sredina za dovesti igrača u top formu. Ljudi iz Istanbula su to prepoznali i mislim da je ovo za Klub dobra prilika, kazao je Aldin Čenan, a kompletan intervju pogledajte u nastavku.


It is currently 24 Jan 2020, 09:28\n21831 posts • Page 1341 of 1456 • 1 ... 1338, 1339, 1340, 1341, 1342, 1343, 1344 ... 1456\nby Remy Bonjasky » 16 Jun 2019, 15:55\nKoliko bi iskesirao Olimpijakos za Marinkovica?\nSutra se serija zavrsava, a i verujem da je dosta i navijacima i igracima od ove sezone....\nPomaka ima, ali ako narednu ne napadnemo ABA i EL\nby grobar_Zvornik » 16 Jun 2019, 19:23\nby Fratelo » 17 Jun 2019, 05:54\nAjmo danas jak gas, jako do kraja.\nIdemo da ih pobedimo pa u petom mecu da ih iznenadimo.\nby Pit Bull » 17 Jun 2019, 05:59\nObjektivno: veceras se ovo zavrsava.\nSubjektivan osecaj: idemo u petu\nby Peskir » 17 Jun 2019, 06:31\nSve ispod 10 razlike za KKP će danas biti iznenađenje.\nDanas poslednji put u Pioniru kao domaćini, red je oprostiti se od njega kako dolikuje.\nby Bogun » 17 Jun 2019, 07:21\nIgrali smo devet utakmica, dobili smo ih tri puta, a maksimalna razlika kojom smo ih dobili je tri poena.\nSve ispod naše pobede od deset razlike iznenađenje.\nby Pit Bull » 17 Jun 2019, 07:23\nby fontaneros » 17 Jun 2019, 07:26\nNadam se da je danas poslednja bastovanova utakmica u dresu KKP-a.\nby Pit Bull » 17 Jun 2019, 07:28\nfontaneros wrote: Nadam se da je danas poslednja bastovanova utakmica u dresu KKP-a.\nJa se nadam da je pretposlednja.\nby fontaneros » 17 Jun 2019, 07:34\nLose sam se izrazio, mislio sam poslednja pred nasom publikom\nby Gordan #21 » 17 Jun 2019, 07:49\nVanja iz G3 nam treba i danas u G4, NJ da se ne samoubije i da SJ odigra nesto konacno, bar da skoci moze ... pa nama je Faye pokupio 10 lopti ...\nMarcus u seriji na 10/14 za 3 (proradio bratic u smiraj sezone)\nRenfro u seriji na 15p i 5a prosecno\nJare odlican u oba pravca\nocekivao sam malo vise od Novice ali izuzev onog 1og meca ofanzivno nista a i tu je defanzivno prosuo mleko sto je pomuzao\nRade totalni kanal, prodor kao svoje najjace oruzje uopste ne koristi, dok kontre trci brzinom puza, oslanja se na sut koji mu je sporadican kao u G2, dok u G3 opet nije pogledao kos\nRade brate dodji sebi\nJoined: 23 Apr 2018, 20:52\nby Zlaja » 17 Jun 2019, 08:02\nMarkusa uglavnom čuvaju Filip ili Beron, plus njihovi centri posle pika brane u dropu, tako da je to posle bloka uvek širom otvoren šut.\nJedini problem je kada stave npr. Davidovca na njega ili kada je Faje na 5, ali to otvara neka druga rešenja.\nMarkus mora da nastavi da pogađa i moramo da imamo veći doprinos ispod koša.\nby grobar_Zvornik » 17 Jun 2019, 08:43\nВисоки играчи морају дати допринос након срамоте у утакмици број 3.\nМного већи притисак је на нама... Вања је одиграо веома добро ову серију, али плашим се да и он може имати лош дан...\nОни ће по свој прилици на располагању имати и Добрића, а истом није проблем 3,4 тројке дати...\nЛијепо би било опростити се од "домаћег" Пионира побједом... наставити серију...\nby harmonica » 17 Jun 2019, 08:58\nPartizan je pobedio u svakoj seriji protiv Zvezde u kojoj je barem jednom trijumfovao trojkom u poslednjoj sekundi.\nNeshvatljive su to sile, mnogo veće od privida statistike, ili puke logike. Zbir koji se dobije, mnogo je veći od proste kumulacije činilaca\nby Dr. Thomas » 17 Jun 2019, 09:25\nGledam snimak i opet se nerviram oko tehničke za Zagorca. Kako čoveka jede nepravda.


RTS :: Da li je umetnicima mesto na ulici i pijaci\nSmatračnica Da li je umetnicima mesto na ulici i pijaci\nponedeljak, 01. jun 2020, 06:00 -> 18:02\nSlušam i čitam ovih dana pritužbe brojnih umetničkih profesija o tome koliko je umetnost ugrožena u doba pandemije, kako se preselila na internet, kako je obezglavljena, zanemarena i nepomognuta. Ako bih se složio da je sve to tačno, ipak ne bih mogao da ne primetim klicu nečega što je veoma opasno, a to je shvatanje umetnosti kao švedskog stola, uz povike umetnika. "Izvolite doći po našu umetnost. Adresa: zadnja umetnička pošta b. b."\nČak i kada nisu razbarušeni, neurednih navika, kavgadžije i nesposobni da shvate bilo šta osim svog dela (a nije mali broj takvih), umetnici jednostavno nisu neposredno uticajni. Čast izuzecima kao što su pijanista Ignac Jan Paderevski, premijer Poljske, Vaclav Havel, predsednik Češke i Solon, atinski vođa.\nDa li danas imamo takvih umetnika? Nastupilo je egoistično doba. Umetnik je samostalni zanatlija, koji s javnim moralom nema mnogo zajedničkog, ali čak i takav, on ne ide "po parohiji" i ne nudi svoja dela kao zanatlije iz 17. i 18. veka.\nNikad nismo imali manje predstava, čujem često ovih dana, ali ne čujem da nikad nismo imali manje dobrih predstava. Broj papirnih izdanja knjiga će se prepoloviti: da li to znači da će se prepoloviti i broj izdanja dobrih knjiga koje ostavljaju višedecenijski trag u čitalaštvu?


Ja biram: "Učenje na daljinu" - biznis24.rs\nUrednica emisije: Vesna KonjaŠta kažu srednjoškolci, koje su alate za digitalnu nastavu najčešće koristili tokom prethodna dva meseca od kada nema škole zbog pandemije korona virusa? Kako izgleda svet tinejdžera bez zagrljaja i druženja, a šta se sve promenilo na bolje u njihovom životu – sve ovo možete pogledati u novom izdanju emisije “Ja biram“, u nedelju, 24. maja na RTV1 u 9,25 časova.\n„svet · alate · digitalnu · druženja · emisije · izgleda · kada · Kako · kažu · koje · KonjaŠta · koristili · korona · meseca · najčešće · nastavu · nema · pandemije · prethodna · promenilo · škole · srednjoškolci · šta · tinejdžera · tokom · Urednica · Vesna · virusa · zagrljaja · Zbog\nDrugi mini koncert klasične muzike u Novom Sadu\nIzložba “Portreti, izbor iz zbirke Savremene galerije Zrenj ...\nCapt’n AI – alat za optimizaciju digitalnih oglašivačkih kam ...


Frontend Developer | Levi9 IT Services | Beograd, Novi Sad | HelloWorld.rs\nDeadline for applications: 04.09.2016.\nInteresantni projekti i moderne tehnologije. Dobra oragnizacija na nivou projekta i na nivou firme. Poslovna putovanja u inostranstvo. Odlični uslovi za rad: kuhinja, teretana, Game…


ĐORĐEVIĆ I DITMAN: Saradnja podstiče odnose dve zemlje! - Informer\nTanjug | 14. 09. 2016.\nMinistar odbrane Zoran Đorđević i ambasador Nemačke u Srbiji Aksel Ditman razgovarali su danas o razvoju saradnje dve države u oblasti odbrane i saglasili se da ona prati i podstiče razvoj ukupnih odnosa Srbije i Nemačke\nKako se navodi u saopšenju Ministarstva odbrane rezultat toga su razvijeni ekonomski odnosi koji Nemačku svrstavaju u red najvećih ekonomskih partnera Srbije.\nTakva saradnja, naglasio je ministar odbrane, značajan je korak ka ubrzanom priključenju Evropskoj uniji, što je jedan od prioriteta Vlade Republike Srbije.\nNa tom putu, u periodu otvaranja poglavlja u pregovorima sa EU, Srbiji je posebno važna podrška i razumevanje Nemačke kao ključne države EU.\nU okviru saradnje sa EU, Ministarstvo odbrane već doprinosi realizaciji Zajedničke bezbednosne i odbrambene politike, i to kroz angažovanje u operacijama za upravljanje krizama, produbljivanjem saradnje sa Evropskom odbrambenom agencijom, kao i učešćem na sastancima visokog nivoa i usavršavanjem kadrova u toj oblasti.\nOd izuzetnog značaja je i saradnja u oblasti učešća u multinacionalnim operacijama, gde je ostvaren profesionalni odnos sa nemačkim kolegama u okviru priprema, obuke i samog upućivanja mobilnog medicinskog tima u zonu misije u Maliju (EUTM), te je izražena namera da se nastavi zajedničko angažovanje u narednom periodu.\nNa sastanku je bilo reči i o aktuelnoj migrantskoj krizi koja predstavlja zajednički problem čije rešenje mora biti postignuto dogovorom EU i celokupne međunarodne zajednice.\nĐorđević je rekao da razumemo probleme i iskustva Nemačke koja je pogođena tom krizom više nego druge zemlje, ali smatramo da je Srbija kao tranzitna zemlja i kandidat za članstvo u EU, pokazala visok stepen solidarnosti i umeće u upravljanju krizom.\nStoga apelujemo na veće poverenje i razumevanje evropskih zemalja o tom, ali i ostalim zajedničkim pitanjima i problemima.\nU cilju produbljivanja vojne saradnje dveju zemalja, u narednom periodu planira se i susret Đorđevića sa nemačkom ministarkom odbrane.\nZoran Đorđević Aksel Ditman Nemačka Saradnja Srbija\nМи не подржавамо Цициног Зорана ни у једном делу.


Novi Kneževac muškarci zainteresovani za Azijatkinje dejt, Azijatkinje\nNovi Kneževac Muškarci Zainteresovani Za Azijatkinje Dejt\nTražite li partnera? Pregledajte nove korisnike u nastavku i možda baš pronađete svog savršenog partnera. Stupite u kontakt s njima i dogovorite dejt još večeras. Naš sajt ima više od hiljadu registrovanih korisnika koji ne mogu da dočekaju da se upoznaju sa nekim kao Vi! Registrujte svoj potpuno besplatan nalog danas


Romi u Čačku pomažu najsiromašnijima: Mnogi od njih žive u nedostojnim uslovima - Telegraf.rs\n08/04/21 | 17:52\nRomi u Čačku pomažu najsiromašnijima: Mnogi od njih žive u nedostojnim uslovima\nRomi u čačanskom kraju i dalje bave poslovima poput sakupljanja sekundarnih sirovima, prodavanjem čarapa na ulicama i pijačnim tezgama, dok je nekolicina zaposlena u komunalnim preuzećima čisteći ulice\nSakupljači sekundarnih sirovina, čistači ulica, prodavci čarapa na ulicama i pijačnim tezgama, poslovi su kojima se uglavnom bavi romska populacija, a da bi se mnoge stvari promenile iz korena, počev od obarzovanja, poboljšanja materijalnog stanja, do očuvanja romske kulture, jezika i tradicije moraju se aktivirati oni na kojima svet ostaje, mladi Romi sa terirorije grada Čačka.\nZa godinu dana, pomerili su granice i danas mlado udruženje "Džipsi tim" ima na stotine članova koji se zajedničkim snagama bore za zajednički cilj, bolji položaj Roma u čačanskom kraju.\n- Aktivirali smo se kada je počela pandemija korona virusa, kako bismo hranu, lekove, sredstva za higijenu dopremili do najugroženijih Roma sa teritorije grada Čačka.\nPandemija kovida i mnoge Rome je ostavila bez posla, tako da je broj onih kojima je pomoć neophodna svakim danom sve veći.\nOd nekolicine nas udruženje se svakim danom širilo i danas nas ima na stotine. Mnogi Romi koji su u inostranstvu pronašli su nas putem društvenih mreža, a tu su i oni koji su trbuhom za kruhom otišli u svet, ali nisu zaboravili svoj narod koja živi u izuzetno teškim uslovima pogotovo u vreme pandemije - rekao je za RINU Gradimir Radosavljević predsednik udruženja Roma Džipsi tim.\n- Zatekli smo oca sa petoro dece kako živi u šupi, nismo mogli da verujemo da zaista tako nešto postoji. Ponosan sam što smo za svega mesec dana uz pomoć humanih ljudi pomogli ovoj porodici, izgradili novi dom.\n- Da bi se stvari promenile iz korena mora se raditi na podizanju svesti o značaju obrazovanja romske populacije, među nama ima i fakultetski obrazovanih ljudi, ali to nije dovoljno. Imamo dva poslanika romske nacionalnosti na republičkom nivou i to potvrđuje koliki je značaj obrazovanja. Sa druge strane, ja pune dve decenije radim prodavajući garderobu na ulici kako bih prehranio porodicu, nemam dana radnog staža i nažalost većina Roma poput mene ne može očekivati da će jednoga dana steći penziju i imati sigurnu starost - dodaje Radosavljević.\nDanas na Međunarodni dan Roma Radosavljević ističe značaj očuvanja tradicije, romske kulture i jezika.\n- Ja sam otac troje dece i nažalost, jedno od njih ne govori romski jezik. Cilj udruženja je da u narednom periodu, čim pronađemo prostoriju koja će biti sedište udruženja, tokom vikdenda održavamo radionice koje će biti namenjene najmlađima u cilju očuvanja romskog jezika. Držaćemo časove boreći se da se naš jezik ne zagubi, jer samo na taj način možemo sačuvati naš identitet. Uporedo ćemo osnovati fudbalski klub koji će igrati u Moravičkom regionu i na taj način aktivirati mlade da se bave sportom i sačuvaju svoje zdravlje. Gradićemo bolju budućnost i jednake uslove za sve pripadnike romske nacionalnosti - rekao je Radosavljević.\nStrašni uslovi života u romskom naselju: Bez struje i vode, deca mogu da zaborave na online nastavu\nPalma podelio po 5.000 dinara za 200 romskih porodica, da im se nađe za Đurđevdan\nPonovo loše brojke iz Čačka: Preminulo čak 6 pacijenata u jednom danu od korona virusa\n9. april 2021 | 11:08\nRadio sam u Rodi.Šefica delikatesa bila Romkinja,dobro je radila.Teško je mnogim Romima.Lepo je da im se pomaže.\n8. april 2021 | 19:19


13. Novembra 2019. Vrijeme objave: 6:00 sati\nU Bosni i Herecegovini danas se očekuje pretežno oblačno vrijeme sa kišom u Hercegovini, na zapadu i jugozapadu Bosne i u Krajini.